
Fra  missionens  præsidentskab. 

Når  De  læser  dette  nummer  af  »Stjernen«,  vil  vore  forårs- 
konferencer  have  været  afholdt.  Det  er  godt  at  komme  sammen 
på  eet  sted  og  trykke  hinandens  hænder  og  hilse  på  hinanden. 

Jeg  synes,  det  er  særlig  godt  for  dem,  som  bor  i  de  mindre 
grene,  at  have  lejlighed  til  at  samles,  hvor  der  er  mange,  som 
har  den  samme  tro  på  evangeliet,  som  de  selv  har.  Jeg  håber, 
at  alle  har  fået  noget,  som  vil  hjælpe  dem  i  deres  daglige  liv  til 
bedre  at  leve  efter  evangeliets  principper. 

Det  bliver  sidste  gang  for  mere  end  en  trediedel  af  missionæ- 
rerne, at  de  får  lejlighed  til  at  overvære  en  distrikts-konference 
i  Danmark,  da  så  mange  af  dem  bliver  afløst  i  de  kommende 
seks  måneder. 

Vi  vil  savne  dem  alle.  Særlig  vil  jeg  savne  min  rådgiver,  præ- 
sident Grant  R.  Ipsen,  som  altid  har  været  så  villig  til  at  hjælpe 
og  så  ivrig  i  sit  arbejde.  Han  har  altid  arbejdet  på  at  fremme 
Herrens  værk,  og  der  er  mange  over  hele  missionen,  som  vil 
savne  ham.  Vi  ønsker  ham  og  alle  de  andre,  som  snart  rejser, 
at  de  må  komme  godt  hjem,  og  at  Herrens  velsignelse  må  følge 
dem  på  rejsen  og  igennem  livet. 

Vi  er  glade  for,  at  der  var  mange,  som  sluttede  sig  tiL  Kirken 
under  konferencerne.  Vi  byder  dem  velkommen  og  siger  til  dem, 
at  livets  største  velsignelser  venter  dem,  bare  de  nu  lever  efter 
evangeliets  principper. 

Holger  P.  Petersen, 
missionspræsident. 

Templet  i  Los  Angeles 

Af  Præsident  David  0.  McKay. 
(Fra  »Improvement  Era«,  marts  1956). 

I  denne  måned  (marts  1956),  da 
Kirkens  øjne  er  vendt  mod  Los  An- 
geles, hvor  vi  skal  indvie  det  tolvte 
Herrens  hus,  som  Kirken  har  byg- 
get i  denne  uddeling,  vil  jeg  gerne 
fortælle  Dem  en  lille  historie,  lige- 
som jeg  også  gerne  vil  sige  noget 
om  vor  brug  af  disse  bygninger. 

Tirsdag  den  6.  april  1830  blev 
Jesu  Kristi  Kirke  af  Sidste  Dages 
Hellige  organiseret.  Tre  år  og  tre 
måneder  senere  blev  hjørnestenen 
til  Kirtland  Templet  i  Ohio  lagt, 
og  den  27.  marts  1836  blev  denne 
bygning  indviet  af  Profeten  Joseph 
Smith.  Dette  var  en  bedrift  og  en 
milepæl  i  Kirken  og  i  oprettelsen 
af  Jesu  Kristi  Kirke  i  disse  sidste 
dage. 

Næsten  101  år  senere  bekendt- 
gjorde Præsident  Heber  J.  Grant, 
den  6.  marts  1937,  at  Kirken  havde 
købt  en  byggegrund  til  et  tempel  i  Los  Angeles.  Den  var  på  omtrent 
25  acres.  (Jeg  gad  vide,  hvor  mange  af  os  der  den  gang  tænkte  på,  at 
dette  tempel  i  Los  Angeles  ville  blive  det  største  tempel,  der  til  dato 
er  opført  i  Kirkens  historie,  og  at  før  det  blev  indviet,  ville  vi  have 
indviet  nyt  templer  i  Idaho  Falls,  Idaho,  og  Bern,  Schweiz,  og  ville 
have  haft  grundstensnedlæggelser  til  templer  i  London,  England,  og 
Ham  il  ton,  New  Zealand,  ligesom  vi  har  planer  under  overvejelser  om 
endnu  en  byggegrund  til  et  tredie  tempel  på  det  europæiske  fastland). 
Den  anden  verdenskrig  brød  ud,  og  for  en  stund  blev  al  opførelse 
af  nye  bygninger  i  Kirken  afbrudt.  Det  var  omtrent  tolv  år  efter,  at 
det  var  meddelt,  at  et  tempel  ville  blive  rejst  i  det  sydlige  Californien, 
at  Præsident  George  Albert  Smith,  som  havde  efterfulgt  Præsident 
Heber  J.  Grant,  sammenkaldte  til  et  møde  for  Kirkens  funktionærer  i 
det  område,  hvor  Los  Angeles  Templet  skulle  ligge. 

Ved  dette  møde,  den  17.  januar  1949,  og  ved  et  følgende  møde  blev 
det  foreslået  og  enstemmigt  vedtaget  af  stavs-præsidenterne  og  biskop- 
rådene  der,  at  templet  nu  skulle  opføres.  En  komité  inden  for  temp- 
lets område  blev  udnævnt  til  at  tage  imod  tilbud  fra  medlemmerne  ved 
opførelse  af  dette  tempel.  Kort  efter  blev  Præsident  George  Albert 
Smith  kaldt  hjem. 

Det  faldt  i  min  lod   at  præsidere  ved  indvielsen  af  byggegrunden, 

den  22.  september  1951  i  Los  Angeles,  og  at  holde  indvielsesbønnen, 
der  indviede  grunden  til  opførelsen  af  et  Herrens  hus. 

Og  den  11.  december  1953  samledes  omkring  ti  tusinde  medlemmer 
af  Kirken  og  andre  interesserede  på  teimpelgrunden.  General-autorite- 
terne var  alle  tilstede.  Præsident  Stephen  L.  Richards  fra  Det  Første 
Præsidentskab  nedlagde  hjørnestenen  til  bygningen. 

Nu  er  bygningen  færdig  og  skal  snart  indvies.  Det  er  en  smuk  byg- 
ning —  De  har  alle  set  billeder  af  den  —  men  den  sande  skønhed,  den 
sande  værdi  af  denne  bygning,  findes  ikke  i  glasset,  stålet,  stenene, 
tæpperne  eller  de  ifine  malerier,  men  i  de  menneskers  liv,  som  mod- 
tager en  velsignelse  ved  at  komme  der  for  at  blive  viet  og  for  at  ar- 
bejde i  templet  for  sig  selv  og  for  deres  afdøde  slægtninge. 

Siden  den  19.  december  1955  har  Los  Angeles  Templet  været  åbent 
for  offentligheden,  som  det  har  været  tilfældet  med  mange,  om  ikke 
alle,  templer  i  iden  tid,  der  går  mellem  fuldførelsen  og  indvielsen. 
Mange  tusinde  af  vore  venner  har  benyttet  sig  af  de  (førere,  der  viste 
rundt,  og  har  set  vort  nye  tempel  fra  kælder  til  kvist. 

»Hvad  er  et  tempel?«  er  det  mest  almindelige  spørgsmål. 

Og  vi  svarer:  Hvert  tempel  indvies  som  » et  bedehus,  et  faste- 
hus, et  troens  hus,  et  lærdommens  hus,  et  herlighedens  hus,  et  ordens 
hus,  ja,  et  Guds  hus«.  (L.  &  P.  88:119). 

Jesu  Kristi  evangelium  lærer  os,  at  hele  menneskeheden  kan  blive 
frelst  ved  lydighed  mod  dets  love  og  ordinancer.  Og  alligevel  er  mil- 
lioner døde  uden  nogensinde  at  have  hørt,  at  der  findes  en  evangeliets 
plan.  Da  der  kun  er  een  frelsesplan,  må  der  ganske  givet  drages  om- 
sorg for,  at  disse  personer  kan  høre  om  og  få  lejlighed  til  enten  at 
modtage  eller  forkaste  den.  En  sådan  plan  er  givet  ved  princippet  om 
frelse  for  de  døde. 

Dette  princip  om  frelse  for  de  døde  blev  ikke  blot  forstået  i  de  dage, 
da  Frelseren  underviste  blandt  menneskene,  men  blev  også  anvendt, 
da  den  var  en  vigtig  ordinance,  der  skulle  administreres,  for  at  de 
døde  kunne  komime  ind  i  Guds  rige.  Da  denne  ordinance  ikke  var 
blevet  foretaget  for  dem,  medens  de  levede  på  jorden,  sørgede  Herren 
for,  at  den  kunne  udføres  ved  stedfortræder. 

I  templerne  administrerer  vi  sådanne  ordinancer  for  de  levende  og 
af  de  levende  på  de  dødes  vegne.  Alle  de  ordinancer,  der  udføres  af 
den  Allerhøj estes  præstedømme,  er  lige  så  evige  som  kærligheden, 
lige  så  omfattende  og  varige  som  livet,  og  ved  lydighed  mod  de>m  kan 
hele  menneskeheden,  levende  så  vel  som  døde,  komme  ind  i  Guds  rige 
og  dvæle  der  for  evigt. 

I  Herrens  templer  (og  kun  i  disse  bygninger)  foretager  vi  vielser  for 
tid  og  evighed. 

Evigheden  af  denne  ægteskabspagt  er  en  strålende  åbenbaring,  som 
giver  den  forsikring  til  de  hjerter,  der  er  bundet  ved  et  gyldent  kær- 
lighedens bånd  og  er  beseglet  ved  det  hellige  præstedømmes  myndig- 
hed, at  deres  forening  er  evig. 

Teimpelægteskab  appellerer  til  det  dybeste  i  vort  hjerte;   det  er  vi- 

.denskabelig  sundt.  Og  enhver  ung  mand,  der  bringer  sin  elskede  til 
templet,  skulle  gå  derhen  med  den  forståelse,  at  deres  forening  skal 
være  lige  så  evig  som  den  kærlighed,  der  har  bragt  dem  til  alteret. 

Unge  mænd  og  unge  kvinder,  som  ønsker  at  leve  det  lykkeligste  liv, 
ville  gøre  vel  i  at  berede  sig  til  at  blive  værdige  for  denne  form  for 
ægteskab,  som  Gud  har  ordineret  —  foreningen  af  en  mand  og  en 
kvinde,  der  er  værdige  til  at  få  deres  ægteskab  bekræftet  i  den  Aller- 
høj estes  tempel.  Dér  knæle  som  sande  elskende  for  at  skænke  deres 
tro,  og  hver  af  dem  kan  være  sikker  på  følgende: 

For  det  første,  at  deres  ægteskabsbane  begynder  i  renhed.  De  børn, 
der  kommer  for  at  velsigne  forbindelsen,  er  garanteret  en  kongelig 
byrd,  for  iså  vidt  det  angår  at  arve  et  rent  legeme. 

For  det  andet,  at  deres  religiøse  synspunkter  er  de  samme.  Vanske- 
ligheden imed  at  opdrage  børnene  på  rette  måde  bliver  større,  når 
fader  og  moder  har  forskellige  opfattelser  i  kirkelige  spørgsmål. 

For  det  tredie,  at  deres  løfter  indgås  med  tanken  om  en  evig  for- 
bindelse, som  ikke  kan  brydes  ved  små  misforståelser  eller  vanske- 
ligheder. 

For  det  fjerde,  at  en  pagt,  der  indgås  i  Herrens  nærværelse  og  be- 
segles alf  det  hellige  præstedømme,  er  mere  bindende  end  noget  andet 
bånd. 

For  det  femte,  at  et  ægteskab,  der  begynder  sådan,  er  lige  så  evigt 
som  kærligheden,  menneskesjælens  mest  guddommelige  egenskab. 

For  det  sjette,  at  familie-enheden  vil  forblive  ubrudt  gennem  evig- 
heden. 

Dette  er  den  arv,  som  de  får,  der  søger  velsignelserne  i  vore  templer. 

Præsident  David  O.  McKay. 


Til  Tempelindvielse  i  Los  Angeles 

Det  er  en  strålende  morgen.  Solen  har  fortrængt  nattens  mørke  og 
dæmringens  tåger.  Nu  bager  den  varmt  og  velgørende  fra  en  skyfri 
himmel  trods  det  tidlige  tidspunkt  på  året,  midten  af  marts. 

Los  Angeles  Tempel  ligger  på  en  stejl  bakkeskråning  ned  imod  ha- 
vet, der  lige  kan  skimtes  langt  ude  bag  Los  Angeles'  og  Hollywoods 
smukkeste  beboelseskvarter.  Skråningen  op  til  tempelbygningen  er 
forvandlet  til  det  smukkeste  parkanlæg  med  terrasser,  stenanlæg, 
springvand  og  bassiner.   Blomster,  græs  og  vedbendlignende   planter 

dækker  overalt  jorden og  fuldvoksne  træer,  palmer  og  buske  er 

flyttede  hertil,  så  det  hele  fremtræder  fuldt  færdigt omend  for- 
årsfriskt og  nyfødt. 

På  toppen  af  den  halvkilometerlange  bakke  (regnet  fra  vejen,  der 
igen  kroner  een  stor  og  lang  skråning  ud  mod  havet)  ligger  det  store 
kompleks,  der  danner  Templet.  Over  det  strækker  det  slanke  tårn  sig 
med  den  guldbelagte  Moronistatue  knejsende  fra  toppen. 

Bygningerne  stråler  i  en  behagelig  elfenbenshvid  farve tiltrods 

for  de  mægtige  dimensioner  virker  de  ikke  pompøse  eller  overvæl- 
dende endsige  klodsede snarere  som  et  luftigt,  uvirkeligt  og  fjernt 

fata  an  organ  a.  Man  mindes  beretninger  om,  hvorledes  turister  i  Ægyp- 
ten har  svært  ved  at  fatte  og  tro  størrelsen  og  virkeligheden  af  pyrami- 
derne   eller  højden  af  Eiffeltårnet  i  Paris dybden  af  den  fabel- 
agtige Grand  Canyon  i  Amerika 

Vi  var  kommet  tidligt.  Det  er  hverdag  (tirsdag),  og  vore  adgangs- 
kort (der  nøje  angiver  een  af  8  indgange,  gennem  hvilken  vi  skal  ind 
i  Templet)  oplyser,  at  dørene  vil  blive  åbnede  klokken  8,30  (gudstje- 
nesten begynder  klokken  9,30),  men  da  vi  ankommer  klokken  8,  står 

allerede  4-dobbelte  køer  udenfor  alle  de  8  indgange mere  end  100 

meter  lange og  før  klokken  bliver  8,30   omringer   de  bygningen 

mange  gange. 

Men  hvad  gør  det,  at  man  endnu  engang  skal  stå  i  kø  her?  Snakken 
går  livligt alle  er  venlige  og  imødekommende,  fulde   af  forvent- 

ning,  man  er  hjælpsomme  mod  hverandre  og  interesseret  i  hverandres 
problemer,  i  fællesskab  beundrer  man  de  skønne  omgivelser. 

Og  så  åbnes  dørene,  og  man  strømmer  ind  (meget  lig  den  kendte 
situation,  når  i  et  dansk  hjem  familiefaderen  juleaften  åbner  dørene 
til  stuen,  hvor  juletræet  står  tændt).  Det  går  hurtigt  og  let,  overalt  står 
dørvogtere  og  hjælpere  fra  de  californiske  stave  og  viser  tilrette,  og  alt 
er  forud  planlagt  indtil  de  mindste  detailler.  Adgangskortene  (der  er 
sikrede  lang  tid  forud  ved  indsendelse  til  Kirkens  hovedkontor  i  Salt 
Lake  City  af  den  af  ens  Biskop  udstedte  og  af  ens  Stavspræsident  un- 
derskrevne tempelanbefaling)  er  tydeligt  afmærkede  og  viser  i  skitse- 
form den  pågældende  dørs  placering  i  forhold  til  bygningerne,  så  at 
enhver  straks  er  klar  over,  hvor  han  skal  hen. 

Indvielseshøj tideligheden  overværes  af  6000  mænd,  kvinder  og  børn 
(over  8  år)  ved  hver  af  de  8  gange  den  afholdes  i  løbet  af  4  dage,  ialt 
næsten  50,000  mennesker.  Den  største  af  salene  i  Templet  rummer 
2.600  mennesker.  Tre  andre  sale  rummer  hver  300  (det  er  dem,  der 
symboliserer  Skabelsen,  Edens  Have  og  Jorden).  De  resterende  finder 
deres  pladser  i  forskellige  andre  sale  som  den  celestiale  sal,  dåbsvæ- 
relset  og  andre.  Selve  handlingen  udføres  i  den  store  mødesal,  hvorfra 
den  overføres  til  alle  de  andre  sale  ved  fjernsyn  (der  ikke  ses  i  almin- 
delige imodtagerapparater,  men  billederne  bliver  som  film  kastet  mod 
store  lærreder,  der  lader  tilskuerne  se  de  medvirkende  i  mere  end  na- 
turlig størrelse  og  derved  endnu  tydeligere,  end  hvis  de  befandt  sig 
i  værelset,  hvor  det  foregår.  Derimod  udsendes  det  naturligvis  ikke 
udenfor  Templet).  Et  fuldkomment  radioanlæg  lader  tilhørerne  over- 
alt i  Templet  høre  talerne  og  koret  højere  og  tydeligere,  end  hvis  de 
sad  på  første  række. 

Vi  har  fået  kort  til  den  store  mødesal.  Det  er  en  kæmpesal,  men  den 

virker som  bygningerne  selv ikke  anmassende  eller  kolossal. 

Lys,  luftig  og  totalt  uden  anden  udsmykning  end  brudte  og  forskudte 
vægge  og  loft,  og  i  begge  ender  forhøjninger  til  præstedømmet,  koret 
og  podie  til  talerstol. 

Indvielseshøjtideligheden  er  forbi.  Uden  ord,  tavse  og  grebne,  for- 
lader de  mange  mennesker  langsomt  bygningen.  Først  ude  i  det  fri 
(hvor  vejret  føles  sommervarmt  efter  de  3  timers  ophold  i  det  luft- 
kølede Tempel)  får  ordene  frit  løb 

Jørgen  Schmidt,  Salt  Lake  City,  Utah. 

»Derfor,  sandelig  siger  jeg  jer,  at  jeres  salvelser,  jeres  tvætninger, 
og  dåb  for  de  døde,  jeres  højtidelige  sammenkomster,  jeres  mindefe- 
ster om  jeres  ofringer  ved  Levis  sønner  og  jeres  orakler  på  jeres  aller- 
helligste steder,  hvor  I  får  meddelelser,  jeres  anordninger  og  lovbud 
til  beggndelse  af  åbenbaringerne  og  Zions  grundlæggelse  og  for  alle 
dens  indbyggeres  herlighed,  ære  og  begavelse  er  indstiftet  gennem 
mit  hellige  hus's  forordninger,  og  mit  folk  har  altid  befaling  om  at 
bygge  et  sådant  hus  til  mit  hellige  navn.«  (L.  &  P.  124:39). 

Indvielsesbøn    -    Los  Angeles  Templet 

Denne  bøn  blev  holdt  ved  alle  møderne  under  indvielseshøjtide- 

lighederne. 

Af  Præsident  David  0.  McKay. 

0,  Gud,  vor  evige  Fader,  Skaberen  af  jorden  og  alt  det  myldrende 
liv  derpå,  vi,  dine  børn,  der  er  forsamlet  til  indvielseshøjtidelighed  i 
dette  hus,  der  er  bygget  til  dit  Hellige  Navn  - —  beder  at  vi  imå  blive 
antaget  af  dig. 

Må  vi  føle  din  nærværelse,  og  din  elskede  Søn,  Jesu  Kristi  nærvæ- 
relse. Han,  ved  hvem  alle  ting  blev  skabt,  Han,  som  er  den  eneste,  gen- 
nem hvem  fuldbyrdelsen  af  dine  guddommelige  hensigter  med  denne 
jords  indbyggere  er  frembragt.  At  vi  må  føle  din  nærværelse  og  få 
den  forsikring,  at  du  hører  vore  bønner,  må  hvert  hjerte  i  denne  byg- 
ning i  dag  være  rene  for  dig,  og  hvert  sind  være  villigt  til  at  gøre 
din  vilje  og  arbejde  for  at  udføre  dine  hensigter. 

Da  vore  første  forældre  valgte  at  påtage  sig  dødeligheden,  vidste 
de,  at  de  ville  blive  drevet  bort  fra  din  guddommelige  nærværelse,  og 
at  deres  eneste  håb  om  nogensinde  at  opnå  den  igen  ville  være  af- 
hængig af,  at  du  åbenbarede  dig  for  dem  gennem  din  Elskede  Søn, 
som  ville  give  dem  frelsesplanen.  I  dag  udtrykker  vi  en  dybtfølt  tak- 
nemmelighed over  for  dig,  fordi  du  i  begyndelsen  gav  os  evangeliets 
plan,  Guds  magt  til  frelse,  og  med  den  menneskets  handlefrihed,  en 
del  af  din  guddommelighed,  hvorved  mennesket  kan  vælge  det  rette 
og  gøre  sig  fortjent  til  frelse,  eller  vælge  det  forkerte  og  gøre  sig  for- 
tjent til  fordømmelse. 

Ned  gennem  tiderne  har  mennesket  været  frit  stillet  til  at  modtage 
eller  forkaste  din  retfærdige  plan.  Du  ved,  og  historien  fortæller  det, 
hvor  mange  der  i  ondskab  overgiver  sig  til  kødets  fristelser,  og  hvor 
forholdsvis  få  der  følger  den  sandhedens  og  lysets  sti,  der  fører  til 
lykke  og  evigt  liv. 

Men  din  barmhjertighed,  din  kærlighed,  din  visdom  er  uendelig!  Og 
i  tidligere  uddelinger  har  du  anråbt,  lige  som  du  nu,  gennem  dine 
udvalgte  tjenere  anråber,  dine  vildfarne  børn  om  at  omvende  sig  og 
komme  til  dig. 

Vi  takker  dig,  at  du,  o,  store  Elohim  og  Jehova,  gennem  din  Elskede 
Søn  viste  dig  for  Profeten  Joseph  Smith,  og  gennem  påfølgende  engle- 
betjening  satte  ham  i  stand  til  at  organisere  Jesu  Kristi  Kirke  i  dens 
fuldkommenhed  med  apostle,  profeter,  hyrder,  lærere  og  evangelister, 
lige  som  den  var  oprettet  i  Frelserens  og  hans  apostles  dage  i  tider- 
nes midte. 

I  overensstemmelse  med  den  uforanderlige  sandhed,  at  din  Kirke 
må  oprettes  ved  guddommelig  myndighed,  sendte  du  himmelske  sen- 
debud til  at  overgive  Profeten  Joseph  Smith  og  andre  det  aronske  og 
det  melkisedekske  præstedømme,  og  som  følge   deraf  alle  de  præste- 

dømmets  nøgler,  som  dine  profeter  har  holdt,  lige  fra  Adam  gennem 
Abraham  og  Moses  til  Malakias,  som  bevidner  Elias's  myndighed  til 
at  »vende  fædrenes  hjerte  til  sønnerne  og  sønnernes  til  fædrene«  lige 
ned  til  de  sidste  generationer.  For  denne  fuldbyrdelse  og  bestandig- 
hed i  gengivelsen  af  myndighed  udtrykker  vi  i  dag  vor  taknemmelig- 
hed og  priser  dit  hellige  navn. 

Vi  er  taknemmelige  for  dette  land,  Amerika,  »der  er  udvalgt  frem  for 
alle  andre  lande«.  Den  frihed,  der  er  garanteret  gennem  De  Forenede 
Staters  forfatning,  som  garanterer  hvert  menneske  retten  til  at  dyrke 
dig  i  overensstemmelse  med  hans  egen  samvittigheds  bud,  gjorde  det 
muligt  at  oprette  Jesu  Kristi  Kirke  af  Sidste  Dages  Hellige.  O,  Fader, 
må  det  amerikanske  folk  ikke  glemme  dig!  Hjælp  os  at  se  storheden 
i  dette  land,  og  at  gøre  dets  svagheder  mindre.  Vi  udtrykker  taknem- 
melighed for  folkets  ret  til  at  tage  sin  tilflugt  til  hemmelig  afstemning, 
og  for  friheden  til  at  mødes  i  lovgivnings-sale  for  at  udrede  problemer 
og  uenigheder  uden  frygt  for  eller  under  tvang  af  diktatorer,  hem- 
meligt politi  eller  slavelejre.  Hjælp  folket  overalt  til  mere  klart  at  fø- 
le, at  regeringen  er  til  for  at  beskytte  det  enkelte  menneske  —  ikke 
det  enkelte  menneske  for  regeringens  skyld. 

Vi  beder  dig  beskytte  De  Forenede  Staters  præsident,  hans  mini- 
sterium, kongressen  og  domsmyndighederne.  Giv  præsidenten  den 
sundhed  og  visdom,  der  kan  hjælpe  ham  i  den  ledende  stilling,  han 
indtager. 

Vi  udtrykker  vor  taknemmelighed  til  dig  for  de  mænd,  som  du  har 
valgt  til  at  lede  din  Kirke  fra  Profeten  Joseph  Smith,  hans  broder  Hy- 
rum  og  andre  medarbejdere,  deres  efterfølgere  ned  gennem  årene  til 
de  nuværende  Generalautoriteter  —  Det  Første  Præsidentskab,  De 
Tolvs  Råd,  De  Assisterende  til  De  Tolv,  Kirkens  Patriark,  De  Halvfjers' 
Første  Råd  og  det  Præsiderende  Biskopråd. 

Fortsæt  med  at  åbenbare  til  Præsidenten  og  hans  rådgivere,  Det 
Første  Præsidentskab,  dit  sind  og  din  vilje  angående  væksten  og  frem- 
gangen i  dit  værk  blandt  menneskenes  børn. 

Vi  har  følt  din  nærværelse,  og  i  tvivlens  og  forvirringens  tider  har 
vi  lyttet  til  din  stemme.  Her  i  dit  hellige  hus,  i  ydmyghed  og  dyb  tak- 
nemmelighed, anerkender  vi  din  guddommelige  vejledning,  din  be- 
skyttelse og  din  inspiration.  Dette  er  i  sandhed  dit  værk  —  hjælp  os 
til  at  være  gode  tjenere,  trofaste  og  sande. 

Velsign  stavspræsidenterne,  højrådene,  missionspræsidentskaberne, 
biskoprådene,  grensforstanderne,  kvorums-præsidenterne  —  det  mel- 
kisedekske  kvorum  og  det  aronske;  præsidenterne  og  forstanderne  for 
de  forskellige  organisationer  overalt  i  verden  —  gør  den  kendsger- 
ning udtrykkelig  klar  for  dem,  at  de  er  betroede  ledere,  og  at  de  skal 
holde  dette  kald  lige  så  helligt,  som  de  vogter  deres  liv. 

Denne  bygning,  der  lige  som  elleve  andre  templer  er  indviet  til  dit 
hellige  navn,  er  et  pragtfuldt  monument,  der  bevidner  den  troskab  og 
loyalitet,  hvormed  medlemmerne  af  din  Kirke  har  betalt  deres  tiende 
og  fasteoffer.  Ikke  blot  er  bygningen  af  templer  således  gjort  mulig  i 

forskellige   dele   af  verden,   men   også   forkyndelsen   af   det  gengivne 
evangelium  og  opfyldelsen  af  dine  hensigter  ved  opførelsen  af  kirke- 
bygninger,  tabernakler  og  forsamlingssale,   hvor  det  tiltrænges  i   de 
kirker,  der  er  organiseret  i  mange  lande  og  under  mange  himmelstrøg. 

I  denne  forbindelse  påkalder  vi  særligt  dine  velsignelser  over  dit 
folk  og  deres  venner  i  dette  tempel-distrikt,  der  så  villigt  og  ædelmo- 
digt har  bidraget  med  deres  midler,  deres  tid  og  deres  arbejde  til 
fuldførelsen  af  dette  imponerende,  betagende  Herrens  hus.  Må  hver 
bidragyder  få  trøst  for  sin  ånd  og  få  hundredfold  fremgang!  Må  de 
alle  være  forsikret  om,  at  de  nyder  tusinders,  måske  millioners  tak- 
nemmelighed på  den  anden  side,  de  hvis  fængselsdøre  nu  kan  åbnes 
og  forløsning  forkyndes  til  dem,  som  vil  modtage  sandheden,  og  de 
vil  blive  fri. 

I  denne  hensigt  har  du  åbenbaret,  at  evangeliet  skal  prædikes  for 
dem,  som  er  gået  bag  sløret,  så  vel  som  for  de  millioner,  der  nu  lever, 
og  hvis  tro  på  dig  og  på  dit  evangelium  er  vaklende  og  ustadig,  og  som 
nu  er  under  indflydelse  af  falske  ideologier,  som  forstyrrer  sindets- 
fred   og  forvrænger   tankegangen   hos  ærlige   mænd   og  kvinder.  Må 
templerne,  tabernaklerne  og  kirkebygningerne  overalt,  hvor  en  gren' 
eller  et  ward  inden  for  Kirken  er  organiseret,  forkynde,  selv  om  det 
er  i  det  stille,  at  Jesus  Kristus  er  vejen,  sandheden  og  lyset,  og  at 
»  .  .  .  der  er  intet  andet  navn  under  himlen  givet  blandt  menneskene,- 
hvorved  vi  kan  blive  frelst«. 

Led  os,  o  Herre,  i  vore  anstrengelser  for  at  nå  den  dag,  da  menne- 
skene vil  give  afkald  på  ufred  og  strid,  da  »  .  .  .  rige  ikke  skal  løfte 
sig  mod  rige,  heller  ikke  skal  de  lære  mere  om  krig«.  Derfor  bønfal- 
der vi  dig  om  at  øve  din  indflydelse  på  nationernes  ledere,  at  deres- 
sind  kan  vendes  bort  fra  krigen,  og  deres  hjerter  blive  renset  for  for- 
domme, mistro  og  gridskhed,  og  fyldes  med  et  ønske  om  fred  og  ret- 
færdighed. 

Templer  bliver  bygget  til  dit  Hellige  Navn  som  et  middel  til  at  forene 
dit  folk  i  troens,  fredens  og  kærlighedens  bånd. 

Derfor  kommer  vi  i  dag  frem  for  dig  med  glæde  og  taksigelse,  med' 
jublende  sind  og  hjertet  fyldt  med  pris,  fordi  vi  har  fået  lov  til  at 
overvære  indvielseshøjtideligheden  i  dette,  det  tolvte  tempel,  der  er 
indviet  til  dig,  siden  din  Kirke  blev  organiseret.  Millioner  har  fået  de- 
res opmærksomhed  vendt  mod  det  —  mange  af  nysgerrighed,  nogle 
på  grund  af  dets  skønhed,  andre  på  grund  af  dets  ophøjede  formål. 
Hjælp  alle,  o,  Fader,  til  mere  klart  og  oprigtigt  end  nogensinde  før  at 
blive  klar  over,  at  kun  ved  lydighed  mod  Jesu  Kristi  evangeliums  evi- 
ge principper  og  ordinancer  kan  vore  kære,  som  er  døde  uden  dåb, 
få  det  strålende  privilegium  at  komme  ind  i  Guds  rige.  Gør  derfor  vort 
ønske  endnu  større  om  at  lægge  endnu  mere  arbejde  i  fuldbyrdelsen 
af  dit  formål:  at  skabe  udødelighed  og  evigt  liv  for  alle  dine  børn. 

I  denne  hensigt,  ved  det  hellige  præstedømmes  myndighed,  ind- 
vier vi  dette  tempel,  Los  Angeles  Templet  i  Jesu  Kristi  Kirke  af  Sidste 
Dages  Hellige,  og  vier  det  til  de  hellige  formål,  til  hvilke  det  er  opførf. 

Vi  beder  dig  modtage  denne  bygning  og  bevare  den  lige  fra  fundamen- 
tet til  statuen.  Beskyt  den  mod  jordskælv,  orkaner,  uvejr  eller  andre 
ødelæggende  katastrofer.  Vi  indvier  den  jord,  hvorpå  det  star,  og  som 
det  er  omgivet  af.  Må  døbefonten,  ordinance-værelserne  og  særlig  be- 
seglings-værelserne blive  holdt  hellige,  at  din  ånd  altid  må  være  tilste- 
de for  at  trøste  og  inspirere.  Beskyt  alle  de  mekaniske  ting,  der  hører 
til  belysningen,  opvarmningen,  ventilatorsystemet  og  elevatorerne. 
Velsign  de  personer,  som  har  til  opgave  at  tage  sig  af  alle  sådanne  in- 
stallationer og  indretninger,  så  de  må  gøre  det  trofast,  dygtigt  og  i 
ærbødighed. 

Velsign  tempelpræsidenten  og  hans  hustru.  Lad  ydmyghed  mildne 
deres  følelser;  lad  visdom  og  venlig  omsorg  lede  deres  handlinger. 
Må  de,  og  andre,  der  vil  blive  kaldet  som  hjælpere  og  vejledere,  sørge 
for  en  atmosfære  af  renhed  og  hellighed  i  hvert  rum.  Lad  ingen  uren 
person  eller  ting  nogensinde  komme  herind,  for  »min  sjæl«,  siger  Her- 
ren, »vil  ikke  bo  i  urene  tabernakler«;  heller  ikke  vil  han  være  i  et 
hus,  hvor  egenkærlige,  hovmodige  eller  usunde  tanker  bor.  Må  derfor 
alle,  som  søger  dette  hellige  tempel,  komme  med  rene  hænder  og  et 
rent  hjerte,  så  din  Helligånd  altid  kan  være  tilstede  for  at  trøste,  in- 
spirere og  velsigne.  Hvis  nogen  kommer  herind  med  mørke  forudanel- 
ser eller  tungt  hjerte,  må  de  da  gå  herfra  med  lettede  byrder  og  for- 
øget tro;  hvis  nogen  har  misundelse  eller  bitterhed  i  deres  hjerte, 
må  sådanne  følelser  blive  erstattet  af  selvransagelse  og  tilgivelse.  Må 
alle,  som  kommer  inden  for  disse  hellige  vægge,  føle  en  fredfyldt,  hel- 
lig indflydelse.  Gør  det  sådan,  o  Herre,  at  selv  folk,  som  passerer 
grunden  eller  ser  templet  fra  det  fjerne,  må  løfte  deres  øjne  fra  de 
små  ting  i  et  småligt  liv,  og  se  op  til  dig  og  dit  forsyn. 

Vor  kære  Herre,  vor  Evige  Fader,  gennem  kærlighed  til  dig  og  til 
deres  medmennesker,  har  trofaste  medlemmer  af  din  Kirke,  og  andre, 
som  tror  på  dig,  gennem  tiende  og  andre  ædelmodige  bidrag  gjort 
det  muligt  at  rejse  og  fuldende  dette  dit  hellige  hus,  hvor  der  vil  blive 
udført  ordinancer  og  ceremonier,  der  er  nødvendige  til  lykke,  frelse 
og  ophøjelse  for  dine  børn,  der  lever  i  dødeligheden  og  i  åndeverde- 
nen. Tag  imod  vort  offer,  hellig  det  ved  din  nærværelse,  beskyt  det 
ved  din  magt. 

Med  denne  bøn  indvier  vi  vort  liv  til  oprettelsen  af  Guds  rige  på 
jorden,  til  freden  i  verden  og  til  din  herlighed  for  evigt,  i  din  Elskede 
Søns,  Jesu  Kristi  navn.  Amen. 

MODERS  DAG 


Efter  maleri  af  Pierre  August  Renoir    (Frankrig  18bl — 1919). 

Moders  navn  er  en  himmelsk  lyd, 
så  vide  som  bølgen  blåner; 
moders  røst  er  den  spædes  fryd 
og  glæder,   når   issen  gråner. 
Sødt  i  lyst  og  sødt  i  nød, 
sødt  i  liv  og  sødt  i  død, 
sødt  i  eftermælet. 

(N.  F.S.Grundtvig). 

MODER!  Findes  der  et  skønnere  navn  end  dette?  Når  vi  nu  i  denne 
måned  fejrer  Moders  Dag,  så  lad  os  standse  op  et  øjeblik  i  tidens  jag 
og  sende  nogle  stille  tanker  til  det  menneske  i  hele  verden,  som  be- 
tyder eller  har  betydet  mest  for  os.  I  virkeligheden  burde  hver  dag 
være  en  Moders  Dag,  hver  dag  burde  vi  vise  vor  kærlighed  til  vor  el- 
skede moder,  hver  dag  burde  vi  glæde  hende  med  vor  omsorg,  vor 
hengivenhed;  det  behøver  ikke  at  være  med  gaver  eller  blomster  hver 
dag,  et  kærligt  ord  vækker  den  samme  glæde  hos  en  moder  som  en 
kostbar  gave,  for  et  kærligt  ord  kommer  fra  hjertet,  og  det  er  ikke  al- 
tid gaven  gør  det,  den  er  måske  købt  for  at  døve  vor  samvittighed 
over,  at  vi  ikke  tit  nok  skænker  vor  moder  den  kærlighed,  som  vi  al- 
tid burde  have  i  vort  hjerte. 

En  moder  er  det  eneste  menneske  i  verden,  som  vil  være  villig  til  at 
ofre  alt  for  sit  barn,  selv  livet,  uden  at  vente  noget  som  helst  til  gen- 
gæld, ja,  selv  om  barnet  i  virkeligheden  ikke  er  ofret  værd  i  andres 
øjne,  thi  for  en  moder  er  hendes  barn  det  største  på  denne  jord,  og 
ingen  mennesker  iskal  få  lov  til  at  gøre  hendes  barn  fortræd,  hvis 
hun  på  nogen  imåde  kan  forhindre  det;  hun  vil  til  det  sidste  forsvare 
det  over  for  andre  menneskers  angreb,  enten  disse  er  åndelige  eller 
legemlige.  Og  selv  oim  hun  måske  kan  være  streng  over  for  sit  barn, 
er  hun  det  af  kærlighed  til  barnet  og  til  dets  bedste. 

Lad  os  være  kærlige  og  gode  mod  vor  moder,  give  hende  en 
blomst  eller  sende  hende  et  brev,  der  kan  glæde  hende  og  vise,  at 
vi  tænker  på  hende.  Vent  ikke,  til  det  måske  en  dag  er  for  sent,  og 
du  fortryder,  at  du  ikke  glædede  hende,  medens  du  endnu  havde  hende 
her  på  jorden. 


EN    BERETNING   OM    turen  hl  CJclti^eis 

Af  Inger  M.  Fischer. 
(Fortsat). 

Der  er  et  sted  her  ved  søen,  vi  også  gerne  ville  have  set,  men  det  lå 
på  den  modsatte  side  alf  vor  rute,  så  vi  måtte  nøjes  med  at  lade  vor 
rejseleder  udpege  det  omtrentlige  sted  for  os.  Det  er  et  bile  minde- 
kapel, der  blev  bygget  for  dronning  Astrid,  den  svenske  prinsesse  og 
belgiske  dronning.  Mange  vil  endnu  huske  den  sorg,  der  bredte  sig 
over  hele  Europa  i  de  sidste  dage  af  august  1935,  da  det  unge,  belgiske 
kongepar  blev  ramt  af  et  biluheld  ca.  15  km  fra  Luzern.  Bilen  ramte 
et  træ  og  væltede  ned  ad  skråningen  på  vejens  højre  side,  ned  mod 
søen.  Der  har  man  nu  rejst  et  kors  omgivet  af  en  lille  gruppe  træer, 
og  mindekapellet  er  bygget  på  vejens  venstre  side. 

Der  er  meget  at  se  på  denne  egn,  og  der  er  altid  noget,  man  gerne 
vil,  men  ikke  får  lejlighed  til  på  grund  af  den  begrænsede  tid.  Således 
ville  vi  også  gerne  have  haft  en  sejltur  på  Vierwaldståttersøen,  idet 
dens  omgivelser  byder  på  megen  afveksling  —  og  så  vidt  vi  kan 
skønne  det  fra  busvinduerne  —  ufattelig  megen  skønhed.  Men  vi  får 
en  anden  interessant  sejltur  senere. 

Vi  når  endelig  Luzern,  der  ligger  i  kantonen  af  samme  navn.  Det  er 
en  gammel  by,  hvis  historie  går  helt  tilbage  til  grundlæggelsen  af  et 
benediktinerkloster  i  735.  Det  mest  kendte,  historiske  bygningsværk 
i  Luzern  er  den  lange  Kapellbrucke  (kapelbro)  —  170  m  lang  —  der 
forbinder  de  to  sider  af  Æeuss-floden.  Det  er  en  overdækket  træbro 
fra  1333.  På  midten,  hvor  den  danner  en  vinkel,  er  den  bygget  sam- 
men med  et  gammelt  vandtårn,  der  nu  anvendes  som  souvenirbod. 
Den  er  interessant  ved  de  111  velbevarede  billeder,  der  er  malet  på 
felterne  under  taget  i  hele  dets  længde.  Disse  billeder  er  malet  af  mid- 

delalderens  kunstnere  og  fremstiller  scener  fra  byens  to  skytshelge- 
ners liv  (St.  Leodegar  og  St.  Mauritius). 

Der  er  en  af  Luzerns  attraktioner,  der  har  en  særlig  tilknytning  til 
Danmark,  og  vi  har  lov  til  at  være  stolte  af  den.  Det  er  Bertel  Thor- 
valdsens Schweizerløve.  Om  denne  løve  er  der  følgende  at  fortælle: 

I  1792  deltog  800  schweiziske  soldater  i  forsvaret  af  Tuilerierne  i 
Paris  under  den  franske  revolution.  Deres  opgave  var  håbløs  over  for 
den  knugende  overmagt,  men  de  kæmpede  til  sidste  mand.  Dette  eks- 
empel på  schweizernes  trofasthed  og  tapperhed  (Helvetiorum  fidei  ae 
virtuti,  som  indskriften  over  løven  lyder),  er  baggrunden  for  mindes- 
mærket i  Luzern.  Bertel  Thorvaldsen  er  mester  for  udkastet,  medens 
billedhuggeren  Ahorn  fra  Konstanz  har  hugget  den  9  m  lange  løve  ud 
i  klippevæggen,  der  måler  20  m  i  højden.  Den  lidende,  døende  løve, 
der  er  .gennem  stukket  af  et  spyd  og  med  den  ene  pote  beskytter  liljen, 
det  bourbonske  kongehus'  våbenskjold,  er  en  betagende  oplevelse. 
Under  løven  er  opført  navnene  på  de  26  faldne  officerer. 

Det  var  sent  på  aftenen,  da  vi  nåede  til  Luzern,  og  der  skulle  spises 
til  middag,  men  op  og  se  løvemonumentet  måtte  vi  og  fortrød  heller 
ikke,  at  vi  ofrede  lidt  af  nattesøvnen.  Monumentet  er  oplyst  om  afte- 
nen, hvilket  gør  synet  endnu  mere  betagende. 


Fra  Lindau  ved  Bodensøen. 

Lige  ved  siden  af  løve-imindesmærket  ligger  den  såkaldte  »Gletseher- 
garten«.  I  1872  opdagedes  ved  et  tilfælde,  da  man  skulle  udgrave  en 
grund,  at  man  befandt  sig  i  bunden  af  en  gletscher.  lait  findes  der 
her  32  større  og  mindre  hulrum,  der  er  opstået  derved,  at  smeltevand 

fra  den  ovenover  liggende  gletscher  har  sat  klippeblokke  i  bevægelse, 
hvorved  disse  har  udhulet  grunden.  Man  kalder  en  sådan  erosions- 
gryde  med  en  uafbrudt  roterende  klippeblok  for  en  Gletschcrmiihle, 
og  for  at  lette  forståelsen  af  fænomenet  har  man  i  Gletschergarten  la- 
vet en  kunstig  »gletschermølle«,  så  man  i  praksis  kan  se,  hvorledes  det 
er  gået  for  sig.  Udover  gletschcrgryderne  findes  der  andre  beviser  på 
istiden,  f.  eks.  forstenede  palmeblade. 

Den  gamle  bydel,  Altstadt,  ligger  omgivet  af  en  bymur  med  9  tårne. 
Her,  som  allevegne,  var  der  meget,  vi  gerne  ville  have  set,  men  tiden 
tillod  det  ikke. 

Næste  dag,  som  var  rejsens  femte  dag,  forlod  vi  Luzern  kl.  9,  og 
jeg  iskal  love  Dem,  der  var  stille  i  bilerne!  Forventningens  stilhed! 
Vi  ankom  til  Bern  ikl.  ca.  11,30,  og  derfra  var  der  kun  %  times  kørsel 


Luftfotografi  af  templet  i  Schweiz. 


til  Templet.  Vi  spejdede  og  spejdede  efter  tårnet  —  og  endelig  tonede 
det  frem  derude.  Der  var  nok  ikke  et  eneste  tørt  øje,  i  hvert  ifald  ikke 
hos  danskerne.  Det  øsregnede,  men  det  gjorde  ikke  noget  skår  i  glæ- 
den. Templet  i  Schweiz  kender  vi  alle  fra  billeder,  i  hvert  fald  det 
udvendige.  At  komme  derind  — •  det  skal  erfares  af  den  enkelte.  Der 
er  en  egen  stemning  udenfor  Templet.  I  samme  øjeblik,  man  blot  går 
ind  på  gangene,  der  fører  til  tempeldøren,  er  det,  som  om  al  tale  for- 
stummer. Man  hvisker,  man  mærker  det  hellige  i  sin  nærhed.  Der  var 
fin  service  af  de  lokale  missionærer;  de  hentede  damerne  ved  indgan- 

Døbefonten  i  templet  i  Schweiz. 


gen  til  havegangene,  (hvor  man  forøvrigt  måtte  vise  sit  adgangskort 
til  templet),  og  ledsagede  dem  til  tempeldøren  med  opslåede  para- 
plyer. Man  hviskede  stadig.  I  Templet  blev  vi  modtaget  og  budt  vel- 
kommen af  apostelen  Spencer  W.  Kimball  m.  fl.,  og  for  hver  dør, 
man  skulle  igennem,  måtte  man  vise  sit  kort.  Missionærer  viste  vej 
til  salen.  Bløde,  tykke  gulvtæpper  hindrede  al  støj,  der  var  en  stilhed, 
som  ikke  kan  beskrives.  Musikken  fra  Hammond-orgelet  brød  ikke 
denne  stilhed,  den  snarere  forstærkede  virkningen  af  den.  Den  lød, 
som  kom  den  langt,  langt  borte  fra  — -  det  lød  himmelsk!  Det  store 
øjeblik  var  vel  nok,  da  Præsident  David  O.  McKay  trådte  ind;  var  no- 
gen i  tvivl  om,  at  vi  virkelig  har  en  Guds  Profet  iblandt  os  i  dag,  så 
synes  det  umuligt,  at  man  kan  være  det  efter  denne  oplevelse.  Om 
tempelinidvielsen  er  iøvrigt  fortalt  i  »Stjernen«s  november-udgave  1955. 
Og  så  skal  vi  videre  —  altid  videre,  men  verden,  eller  vi  selv,  er 
blevet  anderledes.  Desværre  måtte  vi  efterlade  et  par  af  vore  kamme- 
rater, der  var  blevet  temmelig  medtagne  af  det  grimme  brøndvand  i 
Rothenburg.  De  drikker  aldrig  mere  af  den  brønd!  (Fortsættes). 

Den  danske  mission 

Ved  de  nylig  afsluttede  distrikt,skonferencer  blev  der  foretaget  for- 
andringer i  de  ledende  stillinger  inden  for  distrikterne.  Som  distrikts- 
præsidenter  blev  indsat  følgende: 

Københavns  distrikt  Broder  Villy  Sørensen 

Aalborg  distrikt  Ældste  Juan  S.  Hansen 

Aarhus   distrikt Broder  Otto  Møller 

Esbjerg  distrikt  Broder  Ejnar  Nielsen 

Odense   distrikt   Broder  Erik  Andersen 


Ærbødighed 


Vel  tilrettelagte  møder  giver  ærbødighed  for  Herrens  hus. 

Referater  fra  distriktskonferencerne: 

Aalborg  distrikt,  24.  og  25.  marts 

Konferencen  i  Aalborg  begyndte  med  en  koncert  lørdag  aften  under 
ledelse  af  ældste  Wayne  Schow.  Kirken  var  smukt  pyntet  med  for- 
årets blomster,  som  satte  en  egen  feststemning  over  den  fyldte  sal. 
Der  blev  sunget  mange  skønne  sange,  bl.  a.  »Pilgrimskoret«  og  »Kom 
hellige«  samt  en  solo  »Golgatha«.  Under  koncerten  hørte  vi  nogle 
få  ord  fra  missionspræsident  Holger  P.  Petersen.  Efter  koncerten  blev 
der  afholdt  en  bazar  til  fordel  for  Kvindelig  hjælpeforenings  arbejde. 
Tilstede  208. 

Søndagsmøderne  begyndte  med  præstedømsmøde  kl.  9,  hvor  mis- 
sionspræsident Holger  P.  Petersen,  rådgiver  i  missionspræsidentska- 
bet,  præsident  Grant  R.  Ipsen,  og  ældste  Marion  N.  Davidson  gav  gode 
råd  og  instruktioner.  Tilstede  44. 

Samtidig  afholdt  Kvindelig  hjælpeforening  møde  under  ledelse  af 
ældste  Glenn  A.  Smith  som  stedfortræder  for  missionspræsidentens 
hustru,  som  på  grund  af  de  løbende  strejker  i  Danmark  ikke  over- 
værede konferencen  i  Aalborg. 

Søndagsskolen  begyndte  kl.  10,30.  Efter  at  distriktspræsiidenten, 
ældste  Enoch  Henriksen,  havde  budt  velkommen,  indledtes  der  med 
sangen  »Hvilken  smuk  og  yndig  morgen«  og  bøn  ved  ældste  Marion 
N.  Davidson. 

Programmet  var  taler  fra  de  forskellige  søndagsskoler  i  distriktet, 
og  vi  tik  nogle  dejlige  ord  at  høre  fra  såvel  børn  som  voksne,  ud  fra 
det,  de  havde  lært  om  Guds  sande  evangelium.  Som  en  del  af  pro- 
grammet blev  et  kor  på  36  stemmer  fra  Hjørring  dirigeret  af  en  lille 
pige  på  9  år,  Kirsten  Andersen,  et  usædvanligt  tilfælde,  som  vi  alle 
kan  lære  af.  Fra  Frederikshavn  hørte  vi  tre  søde  små  piger  synge 
»Engang  var  Jesus  et  lille  barn«.  Aalborg  kor  sang  »Hvorfra  kommer 
du,  du  lille  stjerne«,  og  den  2-årige  Rita  Haupt  sang  et  fint  solo-num- 
mer, »Pas  nu  på,  lille  øje«.  Som  sidste  nummer  sang  alle  børnene  ifra 
hele  distriktet  en  sang  sammen  — ■  der  var  70  i  det  hele  — ■  et  dejligt 
børnekor.  Tilstede  205. 

Søndag  eftermiddag  kl.  16  afholdtes  funktionær-møde,  hvor  81  funk- 
tionærer fra  distriktet  var  mødt  for  at  få  nye  instruktioner  til  gavn 
for  Kirkens  arbejde.  Lærerens  ansvar  gælder  os  alle,  thi  vi  er  alle 
lærere,  direkte  eller  indirekte,  for  Gud. 

Konferencens  hovedmøde  var  gudstjenesten  søndag  aften  kl.  19.  Ef- 
ter sangen  »Hav  tak  tor  Profeten«  og  bøn  ved  broder  Charles  Larsen 
sang  Aalborg  grens  kor  »Pilgrimskoret«,  hvorefter  Kirkens  autoriteter 
blev  opretholdt  ved  præsident  Grant  R.  Ipsen. 

Aftenens  første  talere  var  grensiforstanderne  for  Hjørring  og  Frede- 
rikshavn, henholdsvis  broder  Ejnar  Due  Jensen  og  broder  Jens  C. 
Christensen,  broder  Aage  Dahl,  Viborg,  grensforstanderen  for  Aalborg, 
broder  Sardus  Sørensen,  samt  distriktspræsident  Enoch  Henriksen,  som 

alle  talte  smukt  til  forsamlingen  og  på  værdig  måde  bar  deres  vid- 
nesbyrd. Derefter  sang  koret  »Kom,  hellige«,  hvorefter  tiden  blev  over- 
givet til  præsident  Grant  R.  Ipsen,  som  i  sin  tale  kom  ind  på  dåben 
og  dåb  for  vor  afdøde  slægt.  »Hvis  vi  ikke  lader  os  døbe,  bliver  vi  for- 
dømt«. Aftenens  hovedtaler  var  missionispræsident  Holger  P.  Peter- 
sen, som  i  sin  tale  bl.  a.  sagde:  »Den,  som  øver  retfærdighedens  ger- 
ninger, skal  få  sin  løn,  nemlig  fred  i  denne  verden  og  evigt  liv  i  den 
tilkommende.  Inden  for  Jesu  Kristi  Kirke  af  Sidste  Dages  Hellige  er 
der  mange  befalinger,  og  mange  kan  ikke  forstå,  at  nogen  kan  have 
et  godt  liv  inden  for  den.  Men  når  vi  gør,  som  Gud  forlanger  af  os, 
vil  han  holde  sit  ord  til  os,  så  vi  ikke  lider  nød«.  Præsidenten  sluttede 
med  at  sige:  »Det  er  mit  håb,  at  alle  her  vil  holde  alle  de  bud  og  be- 
falinger, Gud  har  givet  os,  thi  først  da  ikan  vi  få  en  ophøjelse  i  Guds 
rige.« 

Distriktspræsidenten  takkede  til  sidst  alle,  som  havde  været  tilstede 
under  konferencen,  og  mødet  sluttede  med  sangen  »Gud  vær'  med 
dig,  til  vi  ses  igen«  og  bøn  ved  broder  Svend  Johansen,  Aalborg.  Til- 
stede 203. 

Alle  konferencens  møder  var  under  præsidium  af  missionspræsident 
Holger  P.  Petersen  og  under  ledelse  af  distriktspræsidenten,  ældste 
Enoch  Henriksen.  Det  var  en  ualmindelig  god  og  opbyggende  konfe- 
rence, soim  længe  vil  mindes  af  de  tilstedeværende.  Det  er  mit  ønske 
og  min  bøn,  at  vi  alle  efter  disse  opbyggende  møder  må  kunne  fort- 
sætte med  at  arbejde  med  fornyet  kraft  og  styrke  for  Guds  sande 
evangelium  her  på  jorden.  H.  H. 

Odense  distrikt,  7.  og  8.  april 

Konferencen  i  Odense  distrikt  indledtes  lørdag  aften  med  en  kon- 
cert ved  Odense  grens  sangkor,  der  var  under  ledelse  af  broder  Ed- 
mund Nielsen  og  havde  søster  Ruth  Lauridsen  som  organist.  Foruden 
sange  af  koret  havde  vi  lejlighed  til  at  høre  en  sangsolo,  »Golgatha«, 
ved  ældste  A.  Leron  Johnsen,  og  en  klaversolo  ved  hr.  Midskov.  Des- 
uden hørte  vi  nogle  bemærkninger  fra  vor  missionspræsident  Holger 
P.  Petersen.  Der  var  en  dejlig  ånd  tilstede,  og  alle  fik  en  god  aften. 
Tilstede  137. 

Umiddelbart  efter  koncerten  afholdt  Kvindelig  hjælpeforening  deres 
forårsbazar.  Der  var  mange  dejlige  ting  at  købe  og  mange  smukke 
håndarbejder  på  auktion,  ligesom  man  kunne  købe  smørrebrød  og 
forfriskninger. 

Søndag  morgen  afholdt  Kvindelig  hjælpeforening  møde  under 
ledelse  af  søster  Mary  Kaiser  og  under  præsidium  af  søster  Ora 
Petersen.  Der  åbnedes  med  sangen  »Har  jeg  gjort  noget  godt  for 
en  sjæl  i  dag«  og  bøn  ved  søster  Viola  G.  Jensen,  hvorefter  Syngende 
Mødre  sang  »Hvor  det  er  skønt«.  Søster  Hilma  Skov  fra  Nyborg  talte 
over  emnet:  »Hvad  betyder  Kvindelig  hjælpeforening  for  mig?«  Sø- 
ster Skov  sagde  bl.  a.,  at  vi  skulle  vise  hensyn  mod  andre  mennesker. 

180 

Vi  mødes  til  Stævnet. 


Søster  Mary  Kaiser  opfordrede  alle  de  unge  til  at  komme  til  Kvinde- 
lig hjælpeforening,  og  vi  hørte  derefter  fra  søster  Ora  Petersen,  som 
sagde,  at  det  var  (kvindens  pligt  at  passe  hjem  og  børn.  Som  repræ- 
sentant for  præstedømmet  hørte  vi  fra  distriktspræsidenten,  ældste 
Marlin  R.  Anderson,  som  fortalte  om  den  taknemmelighed  han  følte 
over  for  Kvindelig  hjælpeforening.  Derefter  hllev  forskellige  søstre 
kaldt  op  for  at  sige  nogle  ord.  Syngende  Mødre  sang  til  sidst  »Herre, 
skænk  os  nu  din  fred«,  og  søster  Ingeborg  Sørensen  fra  Nyborg  slut- 
tede med  bøn.  Tilstede  33. 

Samtidig  afholdtes  præstedømsmøde  under  præsidium  af  missions- 
præsident  Holger  P.  Petersen.  Vi  hørte  fra  forskellige  brødre,  og 
bagefter  deltes  vi  i  tre  klasser,  hvor  vi  fik  yderligere  instruktioner. 
Der  var  en  dejlig  ånd  tilsiede,  og  alle  brødrene  fik  meget  at  tænke  på. 

Kl.  10,30  afholdtes  søndagsskole,  hvor  de  forskellige  klasser  i  tale 
og  sang  viste,  hvad  de  havde  lært.  Emnet  for  søndagsskolen  var: 
»Vejen  til  evigt  liv«,  og  missionærerne  havde  tilbragt  megen  tid  med 
at  lave  en  stor  bog,  hvor  de  forskellige  faser  under  emnet  var  illustre- 
ret med  billeder  på  hver  sit  blad.  Til  slut  hørte  vi  Ira  missionspræsi- 
dentens  hustru,  datter  og  søn,  som  alle  sagde  mange  gode  ord  til  os. 
Tilstede  120. 

Kl.  15  afholdtes  funktionærmøde.  Vi  modtog  mange  dejlige  instruk- 
tioner gennem  lektier,  der  blev  fremført  af  ældste  Marion  N.  Davidson 
og  rådgiver  i  missionspræsidentskabet,  præsident  Grant  R.  Ipsen.  Des- 
uden hørte  vi  nogle  ord  fra  anissionspræsident  Holger  Petersen.  Der- 
efter blev  vi  delt  i  de  forskellige  organisationer,  hvor  vi  modtog  yder- 
ligere instruktioner.  Tilstede  49. 

Konferencens  sidste  møde  var  aftenmødet  kl.  19.  Efter  sangen  »Hav 
tak  for  Profeten«  og  bøn  ved  broder  Chr.  Klokker  Hansen  blev  Kir- 
kens autoriteter  opretholdt.  Sangkoret  sang  »Frejdigt  med  jubelsang«, 
og  vi  hørte  derefter  en  tale  ved  grensforstanderen,  broder  Terje 
Schiller,  som  bl.  a.  sagde,  at  vi  ikke  skulle  dømme,  før  vi  havde  sat 
os  ind  i  den  andens  tanker  og  mening.  Vi  hørte  så  ifra  vor  afløste 
distriktspræsident,  ældste  Marlin  R.  Anderson,  som  talte  om  det  eks- 
empel, vi  skulle  vise  som  medlemmer  af  Jesu  Kristi  Kirke  af  Sidste 
Dages  Hellige.  Vor  nye  distriktspræsident,  broder  Erik  Andersen,  tak- 
kede for  det  kald,  som  han  havde  modtaget,  og  vi  hørte  så  fra  præsi- 
dent Grant  R.  Ipsen,  der  omtalte  betydningen  af  at  kende  Gud.  Han 
forklarede  ligeledes  andre  kirkers  synspunkt  angående  Gud.  Derefter 
hørte  vi  en  duet,  »Lær  mig  at  bede«,  ved  ældste  A.  Leron  Johnsen  og 
broder  Edmund  Nielsen.  Til  slut  hørte  vi  fra  miissionspræsident  Hol- 
ger P.  Petersen,  som  talte  om  lydighed,  og  om  hvorledes  Herren  har 
behag  i  lydighed.  Vi  sluttede  med  sangen  »Velsign,  o  Gud,  dit  folk« 
og  bøn  ved  ældste  Louis  Madsen.  Tilstede  98. 

Alle  møder  var  under  præsidium  af  missionspræsident  Holger  P. 
Petersen  og  under  ledelse  af  distriktspræsident,  ældste  Marlin  R.  An- 
derson. R.  L. 

Farvel  til  Danmark! 

Mine  kære  søskende  og  venner! 
Mit  hjerte  går  til  jer  i  kærlighed.  Jesu  Kristi 
evangelium  giver  os   usynlige   kærlighedsbånd 
til  vore  medmennesker. 

Nu  da  tiden  nærmer  isig,  da  jeg  skal  rejse 
fra  Danmark,  tænker  jeg  på  de  mange  venner, 
jeg  skal  forlade,  og  jeg  vil  gerne  sige  mange, 
mange  tak  til  jer  alle  for  den  hjælp,  den  støtte 
og  den  kærlighed,  som  er  strømmet  mig  imøde. 
Det  har  været  et  privilegium  og  en  velsignelse 
at  arbejde  sammen  med  jer. 
Der  er  to  værdifulde  hjælpemidler,  som  et  menneske  kan  have  som 
støttende  faktorer  i  livet.  Det  ene  er  ønsket  om  at  søge  sandheden. 
Det  andet  er  evnen  til  at  sætte  denne  sandhed  i  virksomhed  i  livet 
og  derved  vinde  et  vidnesbyrd  om  denne  sandhed.  Et  vidnesbyrd  uden 
aktivitet  er  som  en  bog  uden  ord,  eller  en  kirke  uden  folk,  de  er  pæne 
at  se  på  udvendig,  men  temmelig  unyttige.  Denne  sandhed  findes  i 
Jesu  Kristi  Kirke  af  Sidste  Dages  Hellige,  og  den  måde,  vi  skal  efter- 
leve den  på,  lærer  vi  gennem  profeter,  der  er  valgt  af  Gud,  ligesom  i 
tidligere  tider. 

Til  dem  af  imine  venner,  som  endnu  ikke  er  medlemmer  af  Jesu 
Kristi  Kirke,  vil  jeg  gerne  sige:  Fortsæt  med  at  undersøge  og  modtag 
disse  evige  sandheder.  Vi  vil  blive  dømt  efter  disse  sandheder  og  efter, 
hvordan  vi  har  respekteret  dem.  De  kan  få  den  glæde  og  den  tilfreds- 
stillelse, der  findes  i  disse  sandheder,  hvis  De  ydmyger  Dem  selv  og 
tager  imod  dem. 

Til  dem,  som  er  medlemmer:  Vær  trofaste!  Lad  os  få  en  komplet 
bog.  Husk,  at  Kristus  sagde:  »Den,  som  tror  på  Sønnen,  har  evigt  liv; 
den,  som  ikke  lyder  Sønnen,  skal  ikke  se  livet,  men  Guds  vrede  bliver 
over  ham.«  »Ikke  enhver,  der  siger,  Herre,  Herre,  skal  komme  ind  i 
Himmerige,  men  kun  den,  der  gør  min  himmelske  Faders  vilje.«  Vi 
må  have  en  (begyndelse,  og  det  er  troen,  men  en  begyndelse  uden  fort- 
sættelse er  tro  uden  lydighed.  Kristus  sagde,  at  dette  var  till  ingen 
nytte.  Han  sagde  ikke  en  delvis  tro  eller  delvis  lydighed.  Han  sagde 
det  hele. 

Til  mine  med-missionærer  vil  jeg  gerne  sige  tak  af  hele  mit  hjerte, 
I  er  Herrens  sendebud. 

Til  alle  efterlader  jeg  mit  vidnesbyrd,  at  Gud  lever  og  besvarer  vore 
bønner.  Joseph  Smith  var  en  profet,  ligesom  alle  profeterne  efter  ham, 
og  som  Profeten  David  O.  McKay  er  i  dag.  Herren  har  gennem  sine 
profeter  valgt  præsident  Petersen  til  at  lede  den  danske  mission  i  dag. 
Denne  imand  er  inspireret  af  Gud,  som  har  valgt  ham.  Må  vi  alle  være 
klare  over  disse  ting. 

Jeg  vil  gerne  bære  dette  vidnesbyrd  til  Dem  i  Jesu  Kristi  navn. 
Amen.  Ældste  Grant  R.  Ipsen. 

Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 


tKredsfærernes  budskab. 

Præstedømmets  pagt. 

»Med  præstedømmet  mener  jeg  den  myndighed,  som  Gud  har  givet 
til  mennesket,  og  ved  hvilken  han  er  i  stand  til  at  prædike  Guds  vilje, 
som  om  engle  selv  var  til  stede  og  talte;  ved  denne  magt  kan  menne- 
sket binde  her  på  jorden,  og  det  vil  være  bundet  i  himlen;  han  kan 
løse  på  jorden,  og  det  vil  være  løst  i  himlen;  gennem  denne  myndig- 
hed vil  menneskeord  blive  lige  så  gyldige,  som  var  de  talt  af  Herren 
selv.  Guds  lov  til  menneskene,  skriftens  ord  og  alle  guddommelige 
befalinger  får  kraft  gennem  dette  præstedømme.«  (Gospel  Doctrine 
kap.  9). 

Præstedømmet  er  en  hellig  gave.  Det  er  en  af  de  største  gaver,  der 
nogensinde  er  skænket  menneskene.  Gud,  vor  Fader,  er  præstedøm- 
mets ophavsmand,  og  hans  Søn,  Jesus  Kristus,  holdt  det  i  hele  dets 
fylde,  derfor  kan  Han  sige: 

»Så  siger  Herren,  jeres  Gud,  Jesus  Kristus,  den  store  JEG  ER,  Alfa 
og  Omega,  begyndelsen  og  enden,  den,  der  skuede  evighedens  vide  ud- 
strækning og  alle  himlens  serafiske  skarer,  førend  verden  blev  til, 

Han,  som  kender  alt,  thi  alt  er  nærværende  for  mine  øjne.«  (L.  & 
P.  38:1—2). 

Vi  bør  bøje  os  for  Herren  i  dyb  ærbødighed  og  taknemmelighed 
over,  at  denne  guddommelige  magt  er  givet  til  os.  Der  er  ingen  op- 
højelse i  Guds  rige  uden  det.  Og  kun  de,  som  er  trofaste  og  sande  i 
udførelsen  af  deres  ansvar,  er  berettigede  til  denne  ophøjelse.  Her- 
ren har  stærkt  understreget  dette  punkt,  og  har  krævet  af  alle,  som 
modtager  det,  at  de  udfører  deres  pligter  i  lydighed  og  trofasthed.  Dette 
gælder  isærlig  det  højere  præstedømme,  for  Herren  har  givet  store  løf- 
ter til  dem,  som  vil  være  trofaste  og  villige  til  at  herliggøre  deres  kald. 
Det  er  lovet,  at  de  skal  få  Moses's  og  Arons  velsignelser,  de  skal  blive 
Abrahams  børn  —  eller  sæd  —  idet  de  skal  modtage  Guds  rige  i  hele 
dets  fylde.  Denne  fylde  vil  sige  samvær  med  Faderen  og  Sønnen,  og 
hvis  de  holder  ud  til  enden,  skal  »alt,  hvad  Faderen  har,  blive  dem 
givet.  De  bliver  hans  sønner  og  arvinger  sammen  med  Jesus  Kristus. 
De  skal  blive  konger  og  præster,  og  de  skal  bo  i  Guds  nærhed  og  hos 
Jesus  Kristus  gennem  evighedernes  evighed.« 

Lad  os  imidlertid  huske,  at  alle,  som  modtager  præstedømmet,  mod- 
tager det  med  den  ed  og  pagt,  som  hører  til  præstedømmet.  Om  denne 
store  pagt  har  Herren  sagt: 

»Derfor  modtager  alle  de,  som  får  præstedømmet,  denne  min  Fa- 
ders ed  og  pagt,  som  han  ikke  kan  bryde  eller  ophæve. 

Men  den,  som  bryder  pagten,  efter  at  han  har  indgået  den,  og  ven- 
der sig  helt  derfra,  kan  ikke  få  syndsforladelse,  hverken  i  denne  ver- 
den eller  den  tilkommende.« 

Dette  er  kun  retfærdigt,  for  når  en  mand  overtræder  eller  bryder 
en  sådan  pagt  og  behandler  en  så  stor  velsignelse  med  foragt,  må  den 
ære  og  myndighed,  der  blev  ydet  ham,  tages  fra  ham. 

{Kredslærerindernes  budskab 

» Min  sjæl  står  fast  i  den  frihed,  hvormed  Gud  har  frigjort  os.« 

(Alma  61:9). 

Formål:  At  vi/se,  at  vi  må  holde  fast  ved  den  gudgivne  frihed,  som 
garanterer  vor  frihed. 

Frihed  er  et  privilegium,  for  hvilket  folk  har  kæmpet  og  er  døde 
siden  tidernes  morgen.  Og  hvorfor  har  folk  været  så  sejge  og  udhol- 
dende i  deres  forsvar  af  dette  privilegium?  Fordi  frihed  er  hvert  en- 
kelt 'menneskes  gudgivne  ret,  og  hos  hvert  menneske  er  der  et  øn- 
ske om  at  handle  selvstændigt.  Frelsesplanen  blev  grundlagt  på  det 
princip,  at  mennesket  har  sin  frie  vilje,  og  han  kan  kun  skride  fremad 
ved  sin  egen  vilje. 

Men  frihed  forveksles  ofte  med  tøjlesløshed.  Friheden  giver  kun 
et  menneske  ret  til  at  gøre,  som  han  ønsker  at  gøre,  så  dænge  han 
ikke  krænker  andres  rettigheder,  mens  tøjlesløshed  kan  betyde  mis- 
brug af  frihed,  eller  frihed,  der  bliver  brugt  i  foragt  for  loven. 

Der  er  to  ting  at  tage  i  betragtning  med  hensyn  til  friheden:  fri- 
heden til  at  handle  og  det  ansvar,  som  friheden  giver.  Vi  tænker  ofte 
kun  på  den  første  og  skænker  den  anden  liden  opmærksomhed.  Vi  har 
måske  frihed  til  at  handle,  men  vi  er  ikke  frie  til  at  afvende  følgerne 
af  vore  handlinger  —  de  er  uigenkaldelige.  Ingen  kan  nægte  os  retten 
til  at  gøre,  som  vi  ønsker,  men  hvert  menneske  må  betale  prisen  for 
at  gøre,  som  han  ønsker.  Broder  Richard  L.  Evans  siger:  »Alle  menne- 
sker har  den  gudgivne  ret  til  at  tænke  og  tro,  som  de  vil,  og  alle 
mennesker  har  det  gudgivne  ansvar  at  aflægge  regnskab  et  eller  andet 
sted  for  det,  som  de  vælger  at  tænke  og  tro.« 

Vi  hører  gentagne  gange  folk  sige:  »Jeg  ønsker  at  leve  mit  eget  liv« 
eller  »Det  er  mit  eget  liv,  ikke  sandt?«  —  hvortil  vi  kan  svare:  »Det 
er  Deres  eget  liv,  som  De  kan  leve,  som  De  vil,  så  længe  De  ikke 
krænker  andres  liv,  men  andre  kan  let  påvirkes  for  det  gode  eller 
det  onde  af  Deres  handlinger.«  Det  er  en  del  af  det  ansvar,  der  på- 
lægges besidderen  af  frihed. 

Fysisk  frihed  er  noget,  som  man  meget  bør  ønske,  og  som  bør  for- 
svares, men  af  langt  større  betydning  er  frihed  for  ånd  og  sjæl.  At 
være  i  trældom  for  synd  er  åndelig  forvaring  i  fængsel.  Herren  sagde: 

»Forbliv  i  den  frihed,  hvormed  I  er  frigjort,  lad  jer  ikke  indvikle  i 
synd,  men  hold  jeres  hænder  rene,  til  Herren  kommer«  .(L.  &  P.  88:86). 

Lydighed  mod  loven  er  det  middel,  hvormed  vi  kan  blive  ved  med 
at  stå  fast  i  frihed. 

Nyt  fra  hjælpeorganisationerne 


cJxem  til  slæimel 
29.,  30.  juni  og  1.  juli  i  Aalborg 

Fredag  den  29.  juni:  Udflugt. 

Dejlig  tur  til  Vendsyssels  berømte  badesteder  Løkken  og  Blokhus. 

Fredag  aften:  Stort  »Guld  og  Grønt«-bal. 

Lørdag  den  30.  juni: 

Funktionær-  og  bestyrelsesmøder  for  G.  U.  F. 
Festaften. 

Søndag  den  1.  juli: 

Kl.  10,00:  Ungdomskonference.  Præsentation  af  valgsprog. 

Kl.  14,30:  Vidnesbyrdmøde. 

Kl.  19,00:  Ungdomskonferencens  sidste  møde. 

Vi  mødes  til  stævnet! 


G.  U.  F.  -  Søndagsskolen  og  Primary 

Nadververs  for  maj  og  juni: 

Jesus  sagde:  »En  ny  befaling  giver  jeg  jer,  at  I  skal  elske  hverandre: 
ligesom  jeg  har  elsket  jer,  skal  også  I  elske  hverandre.«  (Joh.  13:34). 

»MAN  FORNYER  SIG  ÅNDELIGT  VED  AT  KOMME  TIL  MØDERNE« 

Ordet  »entlistment«  er  et  ord,  der  for  fremtiden  vil  blive  brugt,  når 
talen  er  om  at  føre  Kirkens  passive  medlemmer  ind  i  dens  organisa- 
tioner, hvor  de  rettelig  hører  hjemme.  Slutresultatet  af  dette  arbejde 
skulle  altså  blive  »tilstedeværelse«,  (»entlistment«  betyder  egentlig 
»hvervning«). 

Som  arbejdere  i  vore  organisationer  er  det  vor  pligt  at  »undervise 
Kirkenis  mediemimer  i  Evangeliet«.  Vi  kan  ikke  være  tilfreds  med  kun 
at  have  %  af  medlemmerne  der.  Vi  vil  i  denne  artikel  lægge  særlig 
vægt  på  »tilstedeværelse«. 

Der  er  vist  ikke  nogen,  der  vil  sige,  at  det  ikke  er  ulejligheden  værd 
at  få  dem  ind  i  organisationerne,  som  nu  holder  sig  hjemme.  Der  er 
ganske  vist  en  del,  som  siger:  »Hvorfor  skal  vi  have  flere  ind,  vi  har 
ikke  engang  plads  nok  til  dem,  som  allerede  kommer?«  Men  de  samme 
ville  sikkert  ikke  synes  om,  at  deres  sønner  eller  døtre  engang  i  frem- 
tiden skulle  sige:  »Nej,  jeg  har  ikke  gået  i  søndagsskole,  i  Primary  el- 
ler G.U.F.,  for  der  var  ikke  plads  til  mig.« 

Der  skal  nok  findes  udvej  til  at  få  plads  til  alle.  Vore  kirkebygnin- 
ger er  dyre  at  bygge!  Lad  os  i  hvert  fald  være  sikre  på,  at  alle  hjælpe- 
midler er  brugt,  før  vi  siger:  »Der  er  ikke  plads  til  flere!«  Det  svar 
er  så  gammelt  som  fra  den  aften,  da  Josef  og  Maria  kom  til  Bethle- 
hem  ifølge  kejser  Augustus'  proklamation. 

Hvad  er  det,  der  forlanges  af  os? 

"Sommetider  tror  vi,  at  hvis  vi  bare  åbner  dørene  og  indbyder  Kir- 
kens medlemmer  til  at  komme  ind,  så  har  vi  gjort,  hvad  vi  kan.  Men 
hvis  det  nu  er  vor  søn  eller  datter,  der  er  ved  at  gå  bort,  er  vi  så  til- 
freds med  det? 

En  eller  anden  har  sammenlignet  arbejdet  i  vore  organisationer 
med  det,  der  gøres  på  landet  ved  opdrætning  af  det  fine  fedekvæg. 
Når  fodermesteren  tilbereder  noget  godt,  kommer  kvæget  stormende. 
Men  den  sammenligning  er  lidt  skrøbelig,  for  hvis  det  nu  er  på  den 
årstid,  hvor  kvæget  går  løst,  så  vil  det  enten  foretrække  at  blive  der- 
ude i  den  frie  natur,  eller  det  vil  komme  løbende,  æde  foderet,  og  så 
stikke  af  igen,  om  det  så  skal  springe  over  gærdet  for  at  komme  til- 
bage til  friheden. 

Denne  illustration  lader  ikke  formode,  at  det  er  bedre  at  blive 
hjemme  end  at  gå  til  de  forskellige  organisationer  —  eller  at  den  føde, 
der  kan  findes  spredt  ud  over  marken,  skulle  være  bedre  end  den, 
der  serveres  hjemme  i  stalden  —  tværtimod!! 

MEN  DET  TAGER  SIN  TID  AT  OPDRAGE  FOLK  TIL  AT  VÆRD- 
SÆTTE OG  GLÆDE  SIG  OVER  EVANGELIET  PÅ  RETTE  MÅDE. 

Det  vil  altså  sige,  at  det  er  ikke  nok,  at  der  udgives  gode  lektiehef- 
ter, det  vil  ikke  få  folk  til  at  komme  til  Kirken  til  stadighed.  Der 
kræves  MISSIONÆRARBEJDE,  indbydelser,  indtrængende  anmodnin- 
ger og  personlige  'samtaler. 

ER  DET  UMAGEN  VÆRD? 

Mange  af  dem,  som  nu  er  passive,  er  muligvis  fremtidens  ledere. 
Herren  selv  har  ikke  trukket  nogen  skillelinie;  Han  sagde  isimpelthen: 
»Kom  ihu,  at  sjæle  er  af  stor  værdi  i  Guds  øjne.«  (L.  &  P.  18:10). 

Ved  en  anden  lejlighed  sagde  Han: 

»Se  til,  at  I  ikke  ringeagter  en  af  disse  små;  thi  jeg  siger  jer:  Deres 
engle  i  himmelen  ser  altid  min  himmelske  Faders  ansigt. 

Menneskesønnen  er  kommet  for  at  frelse  det  fortabte. 

Hvad  mener  I?  Hvis  et  menneske  har  hundrede  får,  og  et  af  dem 
farer  vild,  vil  han  så  ikke  forlade  de  ni  og  halvfems  oppe  på  bjergene 
og  gå  ud  og  lede  efter  det,  der  fo'r  vild? 

Og  lykkes  det  ham  at  finde  det,  sandelig  siger  jeg  eder:  han  glæder 
sig  mere  over  det  end  over  de  ni  og  halvfems,  som  ikke  er  faret  vild. 

SÅLEDES  ER  DET  IKKE  EDERS  HIMMELSKE  FADERS  VILJE,  AT 
EN  ENESTE  AF  DISSE  SMÅ  SKAL  FORTABES«.  (Mt.  18  :10— 14). 

Jo,  sandelig  er  det  umagen  værd! 

En  mand,  som  var  en  af  de  ledende  i  sin  gren,  stod  og  betragtede 
en  lastbil  med  en  vældig  ladning  sukkerroer,  der  kørte  forbi  ham  på 
landevejen.  Der  faldt  af  og  til  en  roe  af,  og  manden  sagde:  »Den  roe, 
som  falder  af  —  og  får  lov  til  at  blive  liggende  på  landevejen,  inde- 
holder lige  så  meget  sukker,  som  de  roer,  der  blev  liggende  på  bilen. 
—  Og  de  af  vore  medlemmer,  der  »falder  ud«  af  Kirkens  aktiviteter, 
er  lige  så  dyrebare,  som  de,  der  bliver  der.« 

Vi  må  lige  betragte  spørgsmålet  således:  Det  er  ikke  eet  ud  af  hun- 
drede af  vore  medlemmer,  der  »falder  af«,  men  statistikken  viser,  at 
det  er  TO  TREDJEDELE  AF  MEDLEMMERNE.  Tilbage  til  billedet 
igen:  Hvis  det  nu  var  vor  lastbil  med  sukkerroer,  og  vi  opdagede,  at 
to  tredjedele  af  ladningen  var  faldet  af,  hvorledes  ville  vi  så  reagere? 
Ville  vi  ikke  gøre  drastiske  anstrengelser  for  at  redde  dem? 


HVORLEDES  KAN  VI  FÅ  DEM  TIL  AT  KOMME? 

Der  er  mange  måder.  Der  er  dem,  vore  missionærer  bruger  overalt. 
Eller  der  er  sælgerens  fremgangsmåde.  En  ivrig,  aktiv  og  alvorlig  for- 
retningsmand, som  virkelig  kender  den  vare,  han  skal  sælge,  og  selv 
tror,  at  den  er  noget  værd,  vil  sælge  langt  mere  end  den,  som  ikke 
kender  varen,  selv  om  han  har  nok  så  mange  andre  gode  egenskaber. 
Så  altså:  Fortæl  dem  noget  om  Deres  organisation.  De  kommer  ikke, 
hvis  ikke  de  får  at  vide,  hvad  De  har  at  byde  på.  Besøg  de  syge,  husk 
de  forskelliges  fødselsdag,  skriv  til  dem,  der  bor  langt  borte,  besøg 
dem,  som  virkelig  er  undskyldt  for  ikke  at  koimme,  planlæg  fine  pro- 
grammer for  dem,  som  kommer.  Lad  klassernes  medlemmer  overtage 
disse  opgaver,  det  vil  være  godt  for  dem.  Alle  bør  have  en  vigtig  op- 
gave at  udføre.  Kun  lektierne  er  lærerens  ansvar  alene.  Forskellige 
forberedelsesmåder  vil  blive  fremført  her  i  bladet. 

Præsidenterne  bør  påse,  at  de  får  de  fineste  lærerkræfter,  for  det 
er  nødvendigt!  Og  lærerne  må  ikke  selv  være  tilfredse  med  at  være, 
hvad  man  kalder  en  »gennemsnitslærer«,  men  må  stræbe  efter  det  helt 
store.  Alle  kan  gå  fremad,  uge  for  uge,  år  efter  år.  Prøv  noget  nyt  i 
Deres  undervisning;  tal  med  andre  lærere  om,  hvorledes  de  bærer  sig 
ad;  benyt  Dem  af  Kirkens  lærerkursus;  brug  illustrationsimateriale: 
klip-klip-klip !  Vær  ydmyg  nok  til  at  påkalde  Mesterlæreren  for  at  få 

hans  hjælp  og  inspiration.  Vær  ivrig  efter  at  forberede  lektien  bedre 
og  bedre.  Lær  at  kende  og  elske  Deres  elever,  så  vil  De  gøre  et  vid- 
underligt stykke  arbejde! 

Lad  os  tilsidst  tage  et  lille  resumé  over  denne  artikels  indhold:  Først 
og  fremmest  skal  vi  altså  se  at  få  fat  i  alle  medlemmer,  undtagen  de 
»lovligt  undskyldte«.  Dernæst  må  vi  ikke  et  eneste  øjeblik  slække  på 
»føden«,  vi  giver  dem.  Der  er  ikke  råd  til  at  give  een  eneste  dårligt 
forberedt  lektie.  Der  var  en  pressefotograf,  som  vandt  den  højeste 
anerkendelse  for  sine  billeder,  og  da  han  blev  spurgt  om  hemmelighe- 
den ved  de  gode  billeder,  svarede  han:  »Jeg  har  prøvet  at  gøre  hvert 
eneste  billede  til  det  allerbedste,  jeg  endnu  har  taget.« 

Denne  filosofi  burde  hver  eneste  af  vore  lærere  gøre  til  sin,  når  de 
forbereder  sig  til  at  stå  frem  for  deres  klasser. 

Og  endelig:  ENHVER  ANSTRENGELSE,  VI  SKAL  GØRE,  ER  UMA- 
GEN VÆRD.  Jesus  sagde: 

»Og  om  det  skulle  ske,  at  I  måtte  arbejde  hele  jeres  liv  med  at  råbe 
omvendelse  til  dette  folk  og  kun  førte  een  sjæl  til  mig,  hvor  stor  skal 
da  ikke  jeres  glæde  være  med  ham  i  min  Faders  rige.«  (L.  &  P.  18:15). 

Hovedbestyrelserne. 

Til  alle  medarbejdere  i  søndagsskolen  og  primary 
i  den  danske  mission 

Hallo  igen,  pionerer!  Tak  for  sidst!  Det  var  dejligt  at  se  jer  alle 
og  tale  med  jer  ved  distriktskonferencerne.  Efter  hver  konference 
blev  jeg  endnu  mere  overbevist  om,  at  »Vi  er  også  pionerer  i  Guds 
Rige!«  Der  er  et  stort  arbejde  at  udføre  i  vor  organisation,  så  lad  mig 
igen  minde  jer  om,  at  vi  må  planlægge  og  forberede  alt,  hvad  vi  har 
med  at  gøre,  så  vi  kan  blive  i  istand  til  at  nå  »STEDET«. 

Som  de  fleste  af  jer  ved,  markerer  denne  artikel  afslutningen  på  for- 
fatterens 2Vz  års  ophold  i  Danmark.  Jeg  ønsker  derfor  at  takke  jer  for 
det  vidunderlige  samarbejde,  vi  har  haft  de  sidste  9  måneder,  hvor 
jeg  har  været  her  i  hovedbestyrelsen. 

Mine  brødre  og  søstre,  jeg  ønsker  at  isige  til  jer,  at  det  har  været  mit 
livs  største  velsignelse  at  komme  her  til  Danmark  og  møde  og  arbejde 
sammen  med  jer  som  pioner.  Min  kærlighed  til  jer  har  vokset  sig 
umådelig  stor,  og  det  vil  blive  svært  at  forlade  jer.  Når  jeg  rejser,  ved 
jeg,  at  nogle  af  mine  bedste  venner  er  her  i  Danmark,  men  med  det 
håb,  vi  har  i  Kristi  evangelium,  ved  jeg,  at  vi  skal  mødes  igen. 

Til  jer  præsidenter  og  præsidentinder  ønsker  jeg  at  sige  tak  for  den 
fremgang,  der  har  været  i  jeres  organisation  indenfor  jeres  gren.  Tak 
til  sekretærerne  for  deres  fine  rapportarbejde  og  den  vilje,  I  har  vist  til 
samarbejde  ved  at  sende  dem  ind  i  rette  tid.  Tak  til  lærerne  for  for- 
beredelsen af  lektierne  »til  føde  for  Kristi  får«.  Mit  sidste  råd  til  jer 
skal  være :  bliv  ved  med  at  tage  mod  de  råd  og  den  hjælp,  der  kom- 
mer fra  Salt  Lake  City,  for  Rigets  ledere  er  i  sandhed  inspirerede,  og 
det,  som  de  sender  til  os,  er  virkelig  til  vort  bedste. 

Jeg  ser  i  ånden,  at  Den  danske  Missions  fremtid  er  fremgang,  ud- 
vikling og  vækst.  Jeg  ser  det,  fordi  jeg  ved,  at  vi  skaber  vor  egen 
fremtid,  og  da  jeg  har  arbejdet  sammen  med  pionerer  som  jer,  ved 
jeg,  at  det  ikke  kan  slå  fejl. 

Så  vil  jeg  da  —  idet  jeg  siger  farvel  —  endnu  engang  fortælle  jer, 
at  jeg  ved,  at  det  er  vor  Frelsers,  Jesu  Kristi  Evangelium,  og  at  vi 
gennem  dette  evangelium  kan  nå  den  fuldkommenhed,  vi  søger  efter, 
ved  lydighed  mod  dets  principper  og  ordinancer. 

Må  vor  himmelske  Fader  velsigne  jer  hver  især  i  dette  hans  store 
værk,  at  I  må  have  visdom,  kundskab  og  styrke  til  at  føre  det  videre 
og  derved  herliggøre  jert  kald.  —  Rigtig  mange  tak  for  denne  gang  — 
og  på  gensyn! 

Jeres  hengivne  broder  i  pagten 

Ældste  Marion  N.  Davidson,  S.S.  og  Primary  Hovedbestyrelse. 

P.S.  Også  jeg  vil  gerne  sige  jer  allesammen  en  rigtig  hjertelig  tak  for 
konferencerne  —  tak  for  jeres  imødekommenhed  på  alle  imåder. 
OG  SÅ  GLÆDER  VI  OS  TIL  ALLE  TIDERS  STÆVNE  I  ÅLBORG! 

Jeres  med-pioner,  Ældste  Glenn  A.  Smith. 


Genealogisk  forening 

Fællesrejse  til  Templet  i  Bern,  Schweiz. 

Bemærk:  Før  De  tænker  på  denne  rejse,  vær  da  sikker  på,  at  De 
kan  få  en  tempelanbefaling. 

Efter  hvad  der  foreløbig  er  planlagt,  vil  der  blive  arrangeret  en 
fællestur  til  Templet  i  Bern,  Schweiz,  i  dagene  19.,  20.  og  21.  juli  1956. 

Fællesrejsen  vil  starte  fra  København  med  tog  den  18.  juli  om  mor- 
genen, og  prisen  vil  afhænge  af  antallet  af  deltagere,  idet  det  bliver 
billigere  for  hver,  jo  flere  der  deltager,  som  det  vil  ses  af  nedenstående. 

Jernbanerejse  København — Bern  og  retur  på  3.  kl.: 
Mindst  12  personer:  voksne  kr.  223,00,  børn  under  10  år  kr.  112,00. 
Mindst  15  personer:  voksne  kr.  220,00,  børn  under  10  år  kr.  110,00. 
Mindst  25  personer:  voksne  kr.  180,00,  børn  under  10  år  kr.  90,00. 
Mindst  30  personer:  voksne  kr.  175,00,  børn  under  10  år  kr.  88,00. 
(2  børn  tæller  1  voksen). 

Til  disse  priser  kommer  evt.  pladsbillet,  pro  persona  kr.  3,50,  eller 
sovevogn  stillæg  3.  kl.  (3  i  hver  kupé)  kr.  36,15  hver  vej.  Ved  20  per- 
soner gives  på  'sovevognen  15  %  reduktion. 

Jernbanerejsen  varer  ca.  24  timer. 

Søskende  fra  Jylland  og  Fyn  kan  samles  med  søskende  fra  Sjælland 
i  Liibeck  og  behøver  ikke  at  rejse  til  København  først,  forudsat  at  de 
i  forvejen  har  fået  deres  tempelanbefaling.  Nærmere  om  dette  sendes 
direkte  til  hver  deltager  i  rejsen. 

Som  det  vil  ses,  er  der  en  meget  betydelig  forskel  i  prisen,  særlig 
fra  15  til  25  personer.  Det  gælder  derfor  om,  at  vi  bliver  så  mange 
søskende  isom  muligt,  således  at  vi  kan  opnå  den  billigste  pris,  og  vi 
opfordrer  derfor  indtrængende  søskende  til  at  melde  sig  til  denne 
fællestur,  da  der  sikkert  ikke  senere  vil  blive  lejlighed  til  at  foretage 
denne  rejse  til  en  så  billig  pris. 

Vi  gør  opmærksom  på,  at  billetprisen  ikke  omfatter  fortæring  og 
heller  ikke  ophold  i  Schweiz,  men  formentlig  vil  der  være  lejlighed 
til  forholdsvis  billigt  logi  i  nærheden  af  templet,  og  i  hvert  fald  de 
første  døgns  fortæring  kan  medbringes  hjemmefra. 

Vi  gør  ligeledes  opmærksom  på,  at  det  ikke  er  nogen  turisttur,  og 
at  der  ikke  vil  blive  tid  og  lejlighed  til  udflugter  el.  lign.,  idet  turen 
for  at  kunne  gøres  så  billig  som  muligt  kun  må  strække  sig  over  den 
kortest  mulige  tid. 

Af  hensyn  til  reservering  af  gennemgående  vogne,  sovevogne  og 
logi  i  Bern  må  indtegning  til  rejsen  foretages  snarest  muligt  og  i 
hvert  fald  inden  10.  maj. 

Til  brug  ved  indtegning  anvendes  den  i  sidste  nummer  af  Stjernen 
indlagte  indtegningsblanket,  som  bedes  nøjagtigt  udfyldt  og  indsendt 
til  Missioniskontoret,  Priorvej  12,  København  F.  Vi  gør  opmærksom  på, 
at  søskende,  som  allerede  har  meldt  sig  til  turen,  enten  til  Genealogisk 
forening,  grenen  eller  missionen,  også  skal  indsende  blanketten. 

Nærmere  oplysninger  om  indbetaling  af  beløbet  for  rejsen  saml  af- 
rejsetid og  -sted  og  alle  andre  nødvendige  oplysninger  vil  blive  sendt 
til  hver  enkelt  deltager  i  rejsen,  så  snart  vi  ved,  hvor  mange  deltagere 
der  bliver,  og  derved  hvad  prisen  vil  blive. 

Husk  allerede  nu  at  sørge  for  gyldigt  pas.  Et  pas  gælder  i  5  år,  iså 
det  kan  lige  så  godt  bestilles  straks,  så  det  er  parat,  når  rejsen  skal 
foretages. 

Men  husk  først  og  fremmest,  at  De  må  være  værdig  til  at  få  en 
tempel-anbefaling. 

Genealogisk  forenings  hovedbestyrelse. 


Fra  missionsmarken 


Aarhus:  Som  overalt  i  missionen  havde  G.U.F.  i  Aarhus  program- 
met ved  søndag-aftenmødet  den  1.  april.  Emnet  for  aftenen  var  »Bøn«, 
og  vi  hørte  flere  brødre  og  søstre  tale  om  forskellige  temaer  inden  for 
dette  emne.  Imellem  talerne  hørte  vi  nogle  sang-  øg  musiknumre.  Vi 
var  ialt  63  tilstede,  og  jeg  tror,  vi  alle  havde  noget  at  kunne  tage  med 
hjem,  mere  opbygget  i  evangeliet,  og  jeg  tror  også,  vi  opdagede,  at 
bøn  er  et  nødvendigt  princip  inden  for  Kirken.  Vi  håber  alle,  at 
G.U.F.  må  have  fremgang,  at  vi  trofast  må  stå  sammen  og  virkelig 
hver  især  være  som  en  slags  missionærer  hver  dag.  H.  P. 

Odense:  Primary  i  Odense  afholdt  forældrefest  den  10.  marts.  Fe- 
sten indledtes  med,  at  præsidentinden  bød  velkommen,  særlig  til  for- 
ældrene, som  var  inviteret  til  den  lille  fest,  hvor  børnene  skulle  vise, 
hvad  de  lærer  i  Primary.  Efter  motto  og  valgsprog  var  de  forskellige 
klasser  efter  tur  oppe  på  scenen  og  viste  os,  hvad  de  lærer  i  klasserne. 


Forældrefest  i  Odense  Primary. 

Ind  imellem  sang  søster  Ruth  Lauridsen  og  søster  Kirsten  Erikstrup 
en  duet,  »Der  er  en  tid,  da  ro  og  fred«.  Børnene  sang  og  legede  »Højt 
på  en  gren«,  og  nogle  af  lærkepigerne  opførte  en  sketch. 

Derefter  blev  der  serveret  friskbagt  kringle  og  orangeade  samt  små- 
kager, som  lærkepigerne  selv  havde  bagt.  Til  sidst  legede  børnene 
sanglege.  Tilstede  i  alt  74.  V.  J. 


Odense  Primary-børn  optræder  for  forældrene. 

Odense rOdcnsc  søndagsskoles  2.  børncklassc  afholdt  en  lille  fesl 
søndag  den  11.  marts.  Der  var  dækket  et  langt  bord  til  børnene;  læ- 
rerinden, søster  Bodil  Petersen,  bød  velkommen,  først  til  børnene  og 
så  til  de  voksne,  der  var  kommet  fra  grensforstanderskabet  og  søn- 
dagsskolenis  bestyrelse.  Der  blev  holdt  otte  små,  fine  taler  over  de 
lektier,  vi  har  haft,  og  koret  sang  »God  og  venlig  altid  vær«.  To  små 
piger  sang  solo.  Da  alle  børnene  altid  kan  nadververset  udenad,  blev 
det  fremsagt  i  kor.  Broder  Kai  Lykkegaard  udtrykte  sin  glæde  og  tak 


til  2.  børneklasse  for  programmet.  Søster  Bigmor  Olesen  holdt  også  en 
lille  tale  for  os.  Ældste  Gene  K.  Christiansen  velsignede  forfrisknin- 
gerne, der  blev  nydt  med  god  appetit.  Søster  Bodil  Petersen  holdt  en 
lille  tale  og  takkede  børnene  for  deres  hjælp. 

Den  lille  fest  blev  holdt,  fordi  børnene  altid  er  så  søde  og  trofaste, 
og  det  skal  også  påskønnes.  Jeg  håber,  at  Gud  altid  vil  velsigne  søn- 
dagsskolen med  fremgang.  Tilstede  16  børn  og  8  voksne.  B.  P. 

Aarhus:  Aarhus  grens  sangkor  havde  tirsdag  den  27.  marts  en 
lille  »komsammen«  med  spisning.  Efter  at  have  moret  os  på  bedste 
måde  med  forskellig  underholdning  gik  vi  over  til  spisningen.  I  et  lo- 
kale i  kælderetagen  var  der  dækket  et  rigtigt  påskebord,  og  menuen 
stod  på  forskellig  slags  smørrebrød,  som  smagte  endnu  dejligere,  end 
det  så  ud.  Efter  at  have  sluttet  med  »rundesang«  omkring  bordet  gik 
vi  atter  ovenpå  og  fortsatte  med  forskellige  morsomme  selskabslege, 
indtil  vi  sluttede  aftenen  med  sang  og  bøn,  enige  om  at  have  haft  en 
god  aften.  Vi  er  sikre  på,  at  vi  lærer  hinanden  bedre  at  kende,  kom- 
mer til  at  stå  hinanden  nærmere  og  mærker  fællesskabet  bedre  ved 
en  sådan  fest,  og  vi  lovede  hinanden  at  støtte  koret  i  fremtiden,  så 
godt  vi  kunne.  Tilstede  21.  H.  P 

Odense:  Vi  har  med  glæde  efterkommet  opfordringen  fra  G.U.F.'s 
hovedbestyrelse  til  at  afholde  en  M-Mands  og  Gleaneruge  her  i  Odense. 

Vi  startede  vor  uge  tirsdag  den  6.  marts  med  spisning,  d.  v.  s.  klas- 
sens medleimmer  samiledes  i  eet  hjem,  hvor  der  spistes  suppe,  og  hvor 
vi  nød  hinandens  selskab.  Derefter  fortsattes  turen  til  næste  hjem, 
hvor  vi  med  fornyet  appetit  indtog  stegen.  Bagefter  morede  vi  os  med 
sang  og  musik,  og  da  vi  endelig  syntes,  at  det  var  tid  at  spise  dessert, 
drog  vi  til  det  sidste  hjem  og  spiste  desserten,  men  da  var  aftenen 
også  gået,  og  vi  var  alle  enige  om,  at  det  havde  været  en  både  hygge- 
lig og  fornøjelig  aften,  ikke  mindst  kulinarisk  set. 


Fra  M-Mands  og  Gleaner-pigernes  uge  i  Odense. 

Næste  aften  til  G.U.F.-mødet  havde  M-Mænds-  og  Gleanerklassen 
programmet,  og  det  formede  sig  således,  at  klassens  forskellige  med- 
lemmer holdt  taler  om  klassens  aktiviteter,  lektiekurser  o.  s.  v.,  veks- 
lende med  sangduetter  og  sang  fra  klassens  kor. 

Torsdag  samledes  klassen  atter,  denne  gang  til  en  teatertur,  hvor 
vi  så  »Levende  lys«.  Endnu  en  dejlig  aften  havde  vi  tilbragt  sammen. 

Fredag  aften  havde  vi  en  dansant  i  kirkebygningen,  hvor  klassens 
medlemmer  muntert  svingede  sig  i  dansen.  Det  var  en  virkelig  hygge- 
lig aften,  som  sluttede  med  en  lille  forfriskning. 

Lørdag  eftermiddag  samledes  vi  i  kirken,  og  denne  gang  gjaldt  det 
en  travetur  ud  i  naturen.  Vi  valgte  at  gå  i  skoven.  Vejret  var  heldig- 

vis  ret  mildt,  og  senere  på  dagen  tittede  solen  endda  frem,  så  vi  nød 
rigtig  turen  og  den  friske  luft. 

Søndag  var  afslutningen  på  vor  uge,  og  vi  holdt  et  virkelig  godt  og 
opbyggende  vidnesbyrdmøde.  Hele  klassen  var  enig  om,  at  det  havde 
været  en  vidunderlig  uge,  som  havde  styrket  sammenholdet  og  kam- 
meratskabet i  klassen  og  tillige  øget  interessen  for  mere  aktivitet. 

M.  S. 

Aarhus:  Søndag  aften  den  4.  marts  havde  Kvindelig  hj  ælp  eforen  i  ng 
i  Aarhus  programmet  i  anledning  af  deres  halvårlige  konference. 
Mødet  var  under  præsidium  af  distriktspræsidenten,  ældste  Blaine  P. 
Jensen,  og  under  ledelse  af  præsidentinden,  søster  Ella  Møller.  Efter 
sang  og  bøn  gik  vi  over  til  aftenens  program,  hvis  emne  var:  »I  ran^ 
sager  skrifterne«.  Syngende  Mødre  sang  »O  bønnestund«,  hvorefter 
søster  Nanna  Pedersen  talte  over  aftenens  emne.  Seks  søstre  frem- 
sagde deres  yndlingsskriftsteder  og  fortalte,  hvorfor  netop  disse  skrift- 
steder betød  så  meget  for  dem.  Grensforstanderen,  ældste  Henry  Lar- 
sen, fortsatte  med  at  tale  om  »Kvinden«.  Vi  hørte  derefter  en  solo 
ved  søster  Tove  Frandsen:  »En  stakkels,  sorgbetynget  mand«,  og  en 
sang  fra  koret  »Hvor  det  er  skønt«.  Disfriktspræsident  Blaine  P.  Jen- 
sen sluttede  mødet  med  at  tale  om,  at  Kvindelig  hjælpeforening 
havde  præget  hans  første  minder  fra  hans  barndom,  og  takkede  Kvin- 
delig hjælpeforening  for  det  store  arbejde,  de  udfører.  Vi  sluttede  med 
at  synge  »Hav  tak  for  Profeten«  og  derefter  bøn.  Der  var  ialt  tilstede 
74,  og  vi  gik  alle  hjem  endnu  mere  opbygget  i  vor  tro,  end  vi  kom. 

H.  P. 

Esbjerg:  Kvindelig  hjælpeforening  i  Esbjerg  afholdt  fødselsdags- 
fest den  15.  marts.  Mødet  begyndte  kl.  19,30  og  blev  ledet  af  præsident- 
inden, søster  Caroline  Jensen,  og  var  under  præsidium  af  grensfor- 
standeren, broder  Aage  Hansen.  Efter  sangen  »Der  er  skønhed  her  på 
jord«  og  bøn  ved  søster  Rita  Classen  bød  præsidentinden  velkommen. 
Vi  sang  så  »Kærlighed  er  lysets  kilde«  og  gik  derefter  over  til  under- 
holdningen, der  bestod  af  sange  og  sketches,  historier  og  Hvem-ved- 
hvad  konkurrence.  Efter  at  der  var  sluttet  med  bøn  ved  søster  Anna  Sø- 
rensen, blev  der  serveret  citronvand  med  kager,  lagkage  og  småkager, 
og  alle  var  enige  om,  at  det  havde  været  en  god  fødselsdag.  Tilstede  32. 

/.  N. 

Randers:  Kvindelig  hjælpeforening  i  Randers  afholdt  fødselsdags- 
fest mandag  den  19.  marts.  Der  blev  åbnet  rnied  sang  og  bøn,  hvorefter 
præsidentinden,  søster  Anna  Madsen,  bød  de  tilstedeværende  hjerte- 
lig velkommen.  Efter  en  tale  om  Kvindelig  hjælpeforening  ved  en  sø- 
ster, var  der  underholdning  af  de  forskellige  deltagere.  Derefter  blev 
der  serveret  kakao  og  friskbagt  kringle,  og  så  fortsattes  der  med  under- 
holdningen. Der  sluttedes  med  sang  og  bøn.  Tilstede  25.  A.  M. 

Aarhus:  Lørdag  den  10.  marts  afholdt  de  unge  i  Aarhus  et  maske- 
bal. Vi  mødte  alle  maskerede,  mere  eller  mindre  genkendelige.  Vi  åb- 
nede festen  med  sang  og  bøn,  og  derefter  gik  vi  over  til  den  morsom- 
me underholdning,  der  blev  ledet  af  hr.  Knud  Jensen.  Det  var  M-mænd 
og  Gie  anerklassen,  som  havde  planlagt  programmet.  Vi  fik  nogle  mor- 
somme sketches  fra  de  forskellige  klasser  i  G.U.F.  og  også  fra  mis- 
sionærerne. Hen  på  aftenen  fik  vi  lov  til  at  kaste  masken,  og  forinden 
var  der  præmieuddeling  til  den  kvinde  og  mand,  der  var  smukkest 
maskeret,  og  til  den  morsomste  kvindelige  og  mandlige  maske.  I  løbet 
af  aftenen  var  der  dans  og  salg  af  desserter,  sodavand  og  hot  dogs. 
Vi  sluttede  med  sang  og  bøn.  Der  var  tilstede  ca.  50,  og  vi  var  alle 
enige  om,  at  vi  havde  haft  en  glimrende  aften  og  moret  os  godt. 

H.  P. 

Aarhus:  Her  i  Aarhus  har  vi  fået  flere  flonelstavler.  Vi  har  søster 
Inga  Nielsen  til  at  råde  og  hjælpe  os.  Hun  prøver  at  finde  det  mate- 
riale, som  vi  i  god  tid  bestiller  hos  hende,  og  hun  gør  virkeligt  et 
stort  arbejde.  Hun  har  bedt  os  hjælpe  med  til  at  finde  det  materiale, 
som  vi  kan  skaffe,  og  vi  er  sikre  på,  at  vi  nok  her  i  Aarhus  skal  få  god 
brug   for   tavlerne.  Det   er   nemligt   rigtigt,   hvad  søster  Inga  Nielsen 


Flonelstavlen  i  brug  i  Aarhus. 

siger:  »Hvad  vi  bio*  hører  fortalt,  husker  vi  20  %,  men  hvad  vi  både 
får  fortalt  og  demonstreret  med  billeder,  husker  vi  50  %«.  Vi  er  især 
glade  for  tavlerne  til  børnene,  og  de  er  meget  begejstrede  for  dem. 
Nu  kan  de  huske  de  forskellige  lektier  bedre  fra  gang  til  gang.  Vi 
håber,  vi  alle  må  s>tå  sammen  og  hjælpe  søster  Nielsen  med  arbejdet,  så 
er  vi  sikre  på,  at  vort  arbejde  vil  bedres  endnu  mere.  H.  P. 


Aalborg  29.-30.  juni  og  1.  juli. 


195 


Bornholm:  Mandag  den  19.  marts  var  en  stor  dag  for  (missionæ- 
rer og  undersøgere  på  Bornholm.  Den  dag  besøgte  vor  nye  missions- 
præsident  Holger  P.  Petersen  og  hans  rådgiver,  præsident  Grant  R. 
Ipsen,  Rønne.  De  ankom  tidlig  mi  an  dag  morgen  med  det  sidste  skib, 
der  sejlede,  før  strejken  begyndte,  og  blev  i  havnen  modtaget  af  æld- 
sterne  David  N.  Morrell  og  Gilbert  T.  Olsen.  Præsident  Petersen  og 
præsident  Ipsen  tilbragte  dagen  med  at  besøge  og  mødes  med  mange 
af  Kirkens  venner  her. 

Om  aftenen  blev  der  afholdt  et  offentligt  møde  i  N.I.O.G.T.s  byg- 
ning i  Rønne.  Mødet  begyndte  kl.  19,30  med  isangen  »Hav  tak  for 
Profeten«  og  bøn  ved  ældste  Gilbert  T.  Olsen.  Efter  at  forsamlingen 
havde  sunget  »Kastes  du  på  bølgen«,  talte  præsident  Ipsen  over  em- 
net »Åbenbaring«,  og  umiddelbart  efter  sang  han  en  solo,  »In  the 
Garden«.  Præsident  Petersen  talte  så  til  os.  Han  fortalte  om  sin  egen 
familie,  hvordan  de  hørte  om  evangeliet  og  modtog  det,  og  om  den 
lykke,  det  har  bragt.  Han  talte  også  om  nødvendigheden  af  at  have 
den  rette  myndighed  til  at  udføre  Herrens  værk  her  på  jorden.  Vi 
sluttede  med  at  synge  »Nærmere,  Gud,  til  dig«  og  bøn  ved  ældste  Da- 
vid N.  Morrell.  Mødet  var  en  sjælden  nydelse  for  de  24  undersøgere 
og  venner,  som  var  forsamlet.  De  sang  med  på  mormonsangene,  som 
om  de  altid  havde  sunget  dem! 

Præsident  Petersen  og  præsident  Ipsen  havde  fået  billetter  til  fly- 
vemaskinen til  tilbagerejsen  til  København,  og  de  forlod  Bornholm 
tirsdag  middag.  Der  er  ingen  tvivl  om,  at  misisionspræsidentskabets 
besøg  var  til  stor  gavn  for  arbejdet  på  Bornholm.  G.  T.  O. 


Odense:  Onsdag  den  4.  april  afholdt  G.U.F.  i  Odense  rekreations- 
aften.  Efter  at  præsidenten,  broder  Poul  Petersen,  havde  budt  vel- 
kommen, og  skriftstedet  og  valgsproget  var  fremsagt,  blev  tiden  over- 
givet til  seniorklassen  og  dens  lærer,  broder  Kai  Lykkegaard.  Afte- 
nen var  fuld  af  overraskelser.  Broder  Lykkegaard  kaldte  på  forskellige 
søskende  og  undersøgere  til  at  udføre  forskellige  ting:  Først  opførte 
spejderne  en  lille  sketch,  derefter  spillede  søster  Lauridsen  en  kla- 
versolo, ældste  A.  Leron  Johnsen  sang  en  solo,  fire  søskende  blev 
derefter  taget  ud  til  at  synge  en  sang,  hvad  der  vakte  stor  morskab. 
Ældste  Marlin  R.  Anderson  gav  en  dejlig  opskrift  på  en  julekage,  der 
kun  skulle  bage  3- — 4  timer,  »Velbekomme«!  M-Mandsklassen  sang  »Fra 
himlens  høje  hvælv«,  søster  Maria  Simonsen  læste  et  morsomt  vers, 
søster  Lilli  Christoffersen  og  søster  Bodil  Petersen  sang  en  duet,  og 
søster  Lilli  Christoffersen  ledede  20  spørgsmål  til  stor  morskab  for 
os  alle.  Til  sidst  sang  en  gæst  »Natten  er  iså  stille«,  og  en  undersøger, 
hr.  Charly  Larsen,  spillede  et  par  numre  på  mandolin.  Det  var  en 
meget  ifin  aften,  og  alle  var  godt  tilfredse.  Tilstede  65.  V.  J. 

Personlige  nyheder  fra  nær  og  fjern. 

Fødselsdage: 

Hjørring:  Den  2.  maj  fylder  broder  Harald  Nielsen  70  år.  Hjerte- 
lig til  lykke! 

København:  Den  10.  maj  fylder  broder  Hans  Andreas  Mogensen  80 
år.  Hjertelig  til  lykke! 

Den  26.  maj  fylder  søster  Karen  Oda  Christensen,  Guldborgvej  15, 
60  år.  Hjertelig  til  lykke! 

Esbjerg:  Den  14.  maj  fylder  søster  Maren  Katrine  Wang  80  år. 
Hjertelig  til  lykke! 

Horsens:  Den  18.  maj  fylder  søster  Ingrid  Katrine  Olesen  65  år. 
Hjertelig  til  lykke! 

Bryllup: 


Påskelørdag  den  31.  marts  viedes 
på  rådhuset  i  Randers  to  af  mis- 
sionens aktive  medlemmer,  søster 
Anna  Mortensen,  Randers,  og  bro- 
der Frode  Madsen,  Aalborg.  »Stjer- 
nen« ønsker  brudeparret  hjertelig 
til  lykke,  og  beder  at  Herrens  rige- 
ste velsignelser  vil  følge  dem  i 
fremtiden ! 


DÅB 


AALBORG: 

11.  marts: 

Jette  Hird  Petersen,  døbt  af 
ældste  Gerald  L.  Hacker,  håndspå- 
læggelse af  ældste  David  A.  Han- 
sen. 

Jens  Sørensen  Gregersen,  døbt 
af  ældste  David  A.  Hansen, 
håndspålæggelse  af  ældste  Gerald 
L.  Hacker. 

Ruth  Jensen  Sørensen  Greger- 
sen, døbt  af  ældste  Gerald  L. 
Hacker,  håndspålæggelse  af  æld- 
ste David  A.  Hansen. 


AMAGER: 

2  5.  marts: 

Hilma  Karoline  Frederika  Pe- 
tersen, døbt  af  ældste  Gary  L. 
Jensen,  håndspålæggelse  af  ældste 
Royle  E.  Johnson. 

KØBENHAVN: 

1.  april: 

Ellen  Ganneskov,  døbt  af  ældste 
Glenn  A.  Smith,  håndspålæggelse 
af  Flemming  Hall. 

Kirsten  Jensen,  døbt  af  ældste 
Marion  N.  Davidsen,  håndspålæg- 

gelse     af     ældste     Merwyn     Gene  sen,     håndspålæggelse     af     ældste 

Lamb.  Dale  A.  Hammond. 

ODENSE: 
RANDERS:  2.  april: 

3  1.  marts:  Kirsten    Horso    Erikstrup,    døbt 

Rie    Katrine    Christensen    Bræ-  af    ældste     Marlin    R.     Anderson, 

strup,  døbt  af  ældste  Juan  S.  Han-  håndspålæggelse  af  samme. 

Vi  ønsker  de  nye  søskende  hjertelig  lil  lykke  og  velkommen  i  Kirken! 


Ordinationer: 

Aarhus:  20.  februar:  Ingvard  Sigvald  Pedersen  ordineret  til  præst 
af  ældste  N.  Henry  Larsen. 

Elo  Harald  Poulsen  ordineret  til  lærer  af  Laurits  Larsen. 

Orla  Folmer  Rode  Nielsen  ordineret  til  diakon  af  Kaj  Aage  Gram. 

Hans  Hjort  Rode  Nielsen  ordineret  til  diakon  af  Jørn  Christensen. 

København:  30.  november  1955:  Jørgen  Otto  Nielsen  ordineret  til 
diakon  af  Arthur  M.  Nielsen. 

S.  april  1956:  Harald  Willy  Emil  Christensen  ordineret  til  lærer  af 
Louis  Nielsen. 

Egon  Otto  Auerbach  ordineret  til  diakon  af  Jørgen  Ringheim. 

Steen  Olsen  ordineret  til  diakon  af  Gustav  Olsen. 

Skive:  12.  februar:  Aage  Dahl  ordineret  til  ældste  af  missionspræ- 
sident  Junius  M.  Sørensen. 

Anton  Kirstejn  Sørensen  Skoubo  ordineret  til  diakon  af  ældste 
Enoch  Henriksen. 

Aalborg:  25.  marts:  Svend  Erik  Holstein  Johansen  ordineret  til 
lærer  af  ældste  Enoch  Henriksen. 

Morten  Pedersen  ordineret  til  lærer  af  Anton  A.  Falden. 

Aksel  André  Thårsted  Sørensen  ordineret  til  diakon  af  ældste  Enoch 
Henriksen. 

Harry  Wagner  ordineret  til  diakon  af  ældste  Enoch  Henriksen. 

26.  marts :  Ludvig  Peter  Christensen  ordineret  til  lærer  af  Anton 
A.  Falden. 

Hjørring:  25.  marts:  Richard  Konnerup  Kristensen  ordineret  til 
præst  af  ældste  A.  Gary  Anderson. 


Rettelse: 

I  marts  nummeret  skrev  vi,  at  Hans  Erik  Sams,  København  gren, 
den  29.  januar  blev  ordineret  til  diakon  af  Jørgen  Jensen.  Dette  er  en 
beklagelig  fejltagelse,  idet  broder  Sams  blev  ordineret  til  lærer  denne 
dag.  Undskyld! 

Velsignelser: 

Herning:  2.  oktober  1955:  Thomas  Christian  Hyldgård  og  Karen 
Maygård  Olesen  Hyldgårds  søn,  Victor  Hyldgård,  velsiget  af  ældste 
W.  Neil  Jensen. 

Aalborg:  2.  april  1956:  Søren  Gunder  Jensen  og  Gunvard  Madsen 
Jensens  to  sønner,  Jens  Peter  Jensen  og  Soren  Jensen,  velsignet  af 
ældste  Valdemar  Christensen. 


Dødsfald: 

Randers:  Den  18.  marts  døde  søster  Anna  Marie  Hansen  Poulsen, 
70  år  gammel.  Æret  være  søster  Poulsens  minde! 

Aarhus:  Den  21.  marts  døde  søster  Astrid  Hendriksen  Andersen, 
53  år  gammel,  og  blev  begravet  under  Kirkens  ledelse  den  26.  marts. 
Æret  være  søster  Andersens  minde! 


Emigrationer: 

Randers:  Den  15.  marts  er  Elo  Eriksen  emigreret  til  Malad,  Idaho. 

København:  Den  28.  marts  er  Fridolf  Sommer  Jensen  med  familie 
emigreret  til  Lehi,  Utah. 


Missionærankomster : 

Med  »Stockholm«  fra  New  York  over  Gøteborg  er  følgende  missio- 
nærer den  23.  marts  ankommet  til  den  danske  mission : 

Wesley  Dee  Sørensen  fra  Orem,  Utah,  beskikket  til  at  arbejde  i 
Amager  gren. 

Don  Lee  Jorgensen  fra  Los  Angeles,  Californien,  beskikket  til  at  ar- 
bejde i  Skive. 

Vi  byder  de  nye  missionærer  hjertelig  velkommen  til  den  danske 
mission. 


Wesley  D.  Sorensen.  Don  L.  Jorgensen. 

Missionærforflyttelser: 

28.  marts:  Holger  B.  C.  Tychsen  fra  Skive  til  Horsens. 

Tormod  Andersen  fra  Horsens  til  Amager. 

29.  marts:  Pauline  Jensen  Ira  København  til  Amager. 

31.  marts:  Grant  R.  Hansen  fra  Frederikshavn  til  Aarhus. 
Roy  E.  Christensen  fra  Aarhus  til  Frederikshavn. 
14.  april:     Severin  Sorensen  fra  Nyborg  til  Silkeborg. 


Missionærafløsninger: 

Følgende  missionærer  er  blevet  hæderlig  afløst  fra   deres  arbejde 
i  den  danske  mission: 

16.  marts:  Victor  W.  Jorgensen  fra  Boise,  Idaho,  efter  sidst  at  have 
arbejdet  i  Randers. 

21.  marts:  Ruth  H.  Hendrickson  fra  Ogden,  Utah,  efter  sidst  at  have 
arbejdet  i  Amager  gren. 

19.  april:  Paul  C.  Burgoyne  fra  Salt  Lake  City,  Utah,  efter  sidst  at 
have  arbejdet  i  Silkeborg. 

19.  april:  G.  Allen  Eliason  fra  Hyrum,  Utah,  efter  sidst  at  have  ar- 
bejdet i  Nyborg. 


Victor  W.  Jorgensen. 


Ruth  H.  Hendrickson. 


Paul  C.  Burgoyne. 


G.  Allen  Eliason. 

